U Zrenjaninu se trenutno gradi 500 stanova, na više od 12 lokacija se planira kolektivna stambena izgradnja - RTV Santos\nU Zrenjaninu se trenutno gradi 500 stanova, na više od 12 lokacija se planira kolektivna stambena izgradnja\nGradonačelnik Zrenjanina Čedomir Janjić sa saradnicima obišao je danas gradilište u naselju “Mala Amerika”, gde se intenzivno gradi stambeni kompleks sa skoro 200 stanova, investitora “Maksimović – Gradnja” iz Zrenjanina. To je najveće gradilište objekata namenjenih višeporodičnom stanovanju u Zrenjaninu, a trenutno je u gradu aktivno sedam gradilišta, uz još nekoliko u pripremi, što zajedno čini oko 500 stanova u izgradnji. Veći deo prodat je unapred, uz rast cena nekretnina, ali i cena građevinskih parcela u vlasništvu grada. Radovi nisu prekidani ni tokom vanrednog stanja i ocenjuje se da epidemija izazvana koronavirusom ne bi trebalo da značajnije utiče na aktivnosti u tom građevinskom sektoru.\n– Danas je situacija potpuno drugačija, Zrenjanin je među gradovima u Srbiji sa ostvarenim najvećim prometom u toj oblasti i u gradu se trenutno gradi 500 stanova, a nisam siguran da li zainteresovani kupac može da nađe slobodan stan. Na više od 12 lokacija se planira kolektivna stambena izgradnja i veoma sam zadovoljan, jer je to pravi pokazatelj u kom pravcu ide grad. Zrenjaninci imaju poverenja u grad, u državu, dolaze investitori, i strani i domaći, preko pet hiljada radnih mesta je u prethodnom periodu otvoreno u Zrenjaninu i ovakav obim stanogradnje i ovakva gradilišta su sigurno rezultat i toga – rekao je Janjić nakon obilaska gradilišta.\nNebojša Maksimović, tehnički rukovodilac zrenjaninskog građevinskog preduzeća “Maksimović – Gradnja” d.o.o, kaže da će kompleks “Mala Amerika” imati 192 stana i raspolagati sa 500 kvadratnih metara poslovnog prostora.\n– U prvoj fazi se useljava 80 stanova, a u narednim fazama postepeno će se dopunjavati taj broj do 192 stana. Nemamo nikakvih problema sa tržištem i uspevamo da prodamo sve stanove koje završavamo, a rok za završetak prve faze je jul mesec ove godine. Rok za završetak faze “2” je maj iduće godine, s tim što planiramo da to bude gotovo i ranije. Po završetku prve počinjemo izgradnju treće faze – objašnjava Maksimović i dodaje da će završetkom ovog kompleksa taj deo Zrenjanina, gotovo u centru grada, dobiti potpuno nov izgled i da će na prostoru nekadašnjih napuštenih magacina živeti 500-600 stanovnika. Najavio je i uređenje dela Gundulićeve ulice u zoni kompleksa, izgradnju novih trotoara i parking-prostora.\nSa gradonačelnikom Janjićem u obilasku gradilišta danas su bili i njegov zamenik Saša Santovac, pomoćnik Duško Radišić i načelnik Odeljenja za privredu Gradske uprave Zrenjanin Goran Kravarušić,koje su sa radovima na gradilištu i planovima upoznali vlasnik i direktor “Maksimović – Gradnje”Dragomir Maksimović i tehnički rukovodilac Nebojša Maksimović.\nOsim dva gradilišta u “Maloj Americi”, u Gundulićevoj ulici, stanovi se trenutno grade na lokacijama u Obilićevoj ulici (investitor preduzeće “Jovanović” Zrenjanin), Jug Bogdana (“Biolektrik” Zrenjanin), Trgu Dositeja Obradovića (GIK “Banat” – Intergradnja), Ive Vojnovića (“AM Kapital invest” Zrenjanin) i Pančevačkoj ulici, u okviru Regionalnog stambenog programa u Republici Srbiji.\nGrad je Programom otuđenja građevinskog zemljišta u 2020. godini opredelio 74 lokacije, mahom za porodično i višeporodično stanovanje, takođe Zrenjanin je uvršten među gradove u kojima će se, u saradnji s Republikom – Faza 2, graditi veći broj stanova za pripadnike službi bezbednosti, kao i još stanova za izbegla i raseljena lica.\nPrethodnoAko narednih dana broj zaraženih skoči, uvode se restriktivne mere\nSledećeJedna od omiljenih aplikacija u Srbiji od sada ima i grupne video pozive


Addiko brend među devet najljepših u bankarstvu - Addiko Bank Sarajevo\n•Addiko brend među devet najljepših u bankarstvu\nAddiko Bank je uvrštena među devet najljepših brend identiteta u bankarstvu prema izboru Financial Brand-a. Posebno je istaknut logo Addiko banke, njena mobilna aplikacija kao i internet stranica.\nJeffry Pilcher, direktor Financial Brand-a, koji iza sebe ima 20 godina iskustva u marketingu na američkom tržištu, a koji je i napravio ovu analizu, smatra da banke danas moraju ići u korak sa modernim tehnološkim dostignućima, biti inovativne, savremene i klijentu razumljive.\nOn smatra da je brend finansijske institucije jedan od najvažnijih elemenata u marketinškom arsenalu po pitanju uspješne interakcije sa klijentima, koji danas u digitalnom dobu izbjegavaju tradicionalne i dosadne bankarske brendove.\nBrend Addiko je nastao na osnovu opsežnog istraživanja provedenog među klijentima i zaposlenima, a Banka je na dizajnu novog brenda, pozicioniranju i vizualnom identitetu sarađivala sa međunarodnom brend konsultantskom kompanijom Prophet iz Londona i zagrebačkom kreativnom agencijom Bruketa&Žinić OM.\nBrend identitet Addiko Bank odražava novu poslovnu strategiju i pozicioniranje Banke na tržištu prvenstveno kroz jasno, jednostavno i direktno bankarstvo.


Dobra vijest za našeg selektora: EHF skratio period karantina za pozitivne\nZa sve učesnike predstojećeg prvenstva ovo je olakšavajuća okolnost, jer će biti u prilici da računaju na jače sastave\nIzvršni odbor EHF-a odlučio je da osoba koja je bila pozitivna može da putuje na Evropsko prvenstvo, ako je pet dana nakon što je ustanovljen virus dobila negativan nalaz.\nDrugi PCR test osoba je obavezna da uradi po dolasku na prvenstvo, a ukoliko i on pokaže negativan rezultat, ima pravo nastupa na smotri 24 najbolje selekcije Starog kontinenta.\nOdluka kojom se period karantina skraćuje sa prvobitno ustanovljenih 14 dana, uslijedila je nakon što se koronavirus pojavio u svim reprezentacijama koje će učestovati na predstojećem prvenstvu u Mađarskoj i Slovačkoj.\nDobra je to vijest i za našu selekciju, s obzirom da je danas objavljeno da je golman naše selekcije Benjamin Burić bio pozitivan na testu.Reprezentacija BiH svoju prvu utakmicu na EP igra 13. januara, pa bi Burić mogao biti na raspolaganju selektoru Obrvanu ukoliko naravno do tada test bude pozitivan.\nOvo je drugi put za golmana rukometne selekcije BiH da je pozitivan, s obzirom na to da je bio pozitivan i prošle godine, također u januaru, na okupljanju rukometne selekcije BiH.\nU dopisu EHF-a upućenom svim federacijama, navodi se da je odluka donešena uzimajući u obzir iskustvo sa Svjetskog prvenstva za rukometašice u decembru, preporuke nadležnih zdravstvenih institucija, ali i struke, odnsono medicinskih konsultanata EHF-a, navode iz Rukometnog saveza BiH.\n#benjamin burić#korona virus\nBenjamin Burić i Mario Blažević priključuju se pripremama reprezentacije


Sto miliona evra za elektronske udžbenike za osnovce - Izazov\nSto miliona evra za elektronske udžbenike za osnovce\nRadio-televizija Srbije 14. aprila 2019. 10:39\nPrvaci se raduju velikom ekranu iznad školske table. A kod kuće, manje igraju video igrice, jer uče pesmice i rade zadatke na računarima.\nMališani kažu da im se dopada što na času gledaju filmove, "pomeraju miša" i na taj način uče "nešto novo".\nPapirne knjige nisu prošlost, samo su dobile svoja elektronska izdanja, dostupna na "pametnoj tabli" i internetu.\nUčiteljica Marija Manojlović demonstrirala je kako izgleda i kako se koristi e-udžbenik na jednom školskom času. Dodala je da deca iste knjige imaju i kod kuće kako bi mogli samostalno da ponove lekcije.\nZa sprovođenje ovog vida moderne nastave, nastavnici su prošli obuku.\nUčionice su opremljene dobrim internetom i opremom za emitovanje obrazovnog materijala u vidu video-klipova, kvizova, edukativnih igrica, koji na zanimljiv i prilagođen način prikazuju gradivo.\n"Nisam skroz izbacila svesku i olovku, jer smatram da učenik, pogotovo prvog razreda, mora da piše i mora da radi. Ali s obzirom da imamo četiri ili pet časova, jedan ovakav je pravo osveženje, a pored toga sam primetila da brže usvajaju gradivo", navodi Manojlovićeva.\nOsnovna škola "Jelena Ćetković" u Beogradu jedna je od 2.000 škola u našoj zemlji koje u tekućoj godini učestvuju u ovom pilot-projektu. Pošto se, kako kažu, ovaj vid nastave pokazao kao dobar, iz resornog ministarstva najavljuju nastavak projekta, ali i pojačanje.\nPomoćnica ministra prosvete za predškolsko i osnovno obrazovanje Vesna Nedeljković kaže da je ove godine planirano obučavanje 10.000 nastavnika i da će digitalni sadržaji doći u svaku učionicu prvog razreda.\n"To je upravo razred koji je reformisan i koji uči po novom kurikulumu. Dakle, mi bismo, ako nastavimo ovim tempom, u toku sledeće školske godine mogli da kažemo da smo od 1. do 8. razreda uveli digitalne sadržaje", saopštila je Nedeljkovićeva.\nUvođenje digitalizacije ne samo u gradske, već i u sve seoske škole je dug i komplikovan proces. Za to će biti potrošeno sto miliona evra, kažu u kabinetu premijerke.\nNesreća u Resniku, voz pregazio muškarca\nNa levoj obali Dunava u toku ispumpavanje vode, nema opasnosti od zaraza\nMihajlović: Za neradnike i lopove nema mesta u SNS-u\nRadojičić: Suludo koristiti poplave u političke svrhe\nČadež: Ulaganje u infrastrukturu način da se stručnjaci zadrže u…\nNa levoj obali Dunava u toku ispumpavanje vode, nema opasnosti od…


WoT Sandbox – HD mape | RUR eSports\nWoT Sandbox – HD mape\nby Bufla on 13/10/2017\nVeć neko vreme se šuška o tome, sa vremena na vreme se pojavi neki video klip HD mape, Wargaming organizuje predstavljanje novih mapa ali sve do sada nismo imali ništa konkretno o samim mapama, ključna reč: sve do sada.\nOd 11. oktobra se 12 HD mapa nalaze na Sandbox serveru gde će proći ekstenzivno testiranje i modifikovanje, pre nego što se mape pojave na Public serverima. Samim tim očekujemo da ćemo češće imati vesti o tome šta se zbiva sa njima i kada možemo da ih očekujemo u igri. Neki strimeri smatraju da će HD mape doći sa patchom 9.21, ali nama se to više čini kao željno isčekivanje nego stvarnost, za sada Wargaming ćuti o tome kada planiraju da HD mape puste na Public servere.\nAko se brinete da ćete morati da kupite novu grafičku da bi mogli da nastavite da igrate World of Tanks, imamo dobre vesti za vas. Pored toga što su mape totalno prerađene dosta se radilo i na optimizaciji, jer nove mape ne smeju da poremete stabilnost igre i da opterete igrače sa starijim mašinama. To je još jedna bitnija kategorija koju Wargaming planira da testira na Sandbox server gde će ljudi sa različitim konfiguracijama moći da testiraju mape i prijave moguće probleme koji moraju biti ispeglani pre nego što mape izađu na Public servere.\nOvde možete pogledati kako će nove HD mape izgledati i šta je sve trebalo uraditi da bi se to postiglo.\nNapomena: Video je na Engleskom.\nHD mapssandboxwargamingworld of tankswot\nHD maps, sandbox, wargaming, world of tanks, wot


Paunović: Titulu posvećujem pokojnom ocu – Haber.ba\nSelektor omladinske reprezentacije Srbije Veljko Paunović titulu prvaka svijeta posvetio je pokojnom ocu Blagoju, koji je preminuo prije šest mjeseci.\nVeljko Paunović - Nezavisne.com\n“Prvenstveno želim da se zahvalim našem narodu i zemlji zbog podrške koju smo imali ovde na Novom Zelandu i širmo sveta. Ovaj trofej posvećujem mom ocu, koji je preminuo pre šest meseci. Ovo je za njega”, rekao je Paunović za sajt FIFA.\n“Mnogo smo naučili od njih i čestitam im na neverovatnom fudbalu, koji su prikazali danas. Imali smo sreće, ali sreća je sastavni deo fudbala i morate da je zaslužite. Mislim da je moj tim više hteo pobedu i da osvoji ovaj trofej”, rekao je Paunović.\n“Moji momci mogu da se popnu na vrh sveta i u seniorskoj konkurenciji. U ovoj generaciji ima mnogo dobrih igrača i oni će u narednih 10 godina igrati najveće utakmice, kako u reprezentaciji, tako i u najboljim klubovima na svetu. Vreme ja za ovu generaciju da odmah odraste i kaže zbogom igranju u mladim kategorijama”, dodao je Paunović.\nSrbija je u finalu savladala Brazil poslije produžetaka sa 2:1 i ostvarila najveći uspjeh u istoriji srpskog fudbala, pišu Nezavisne.\nTeme:otac, prvaci svijeta, titula, Veljko Paunović


U vozila budućnosti VW ulaže 44 mlrd. € › Made-in-Germany.rs\nNemačka automobilska kompanija Volkswagen najavljuje da će do 2023. godine uložiti 44 milijarde eura u razvoj autonomnih i električnih automobila.\nIz kompanije takođe navode da će njihov električni model „ID“ biti prodavan otprilike po ceni po kojoj se sada prodaje „Golf“ dizel, prenosi agencija Asošiejted pres.\nDirektor Folksvagena Hans Diter Peč je na konferenciji za novinare rekao da njegova kompanija razgovara sa kompanijom Ford o saradnji u proizvodnji manjih komercijalnih vozila.\nFolksvagen će svoje tri fabrike u kojima se proizvode automobili sa klasičnim motorima prekomponovati u fabrike za proizvodnju električnih automobila. Na ovaj način nemački proizvođač će se distancirati od dizel automobila, a nakon skandala s varanjem na testovima emisije štetnih gasova.\nKompanija je najavila da će od planiranog novca, oko 30 milijardi eura izdvojiti za razvoj elektrovozila, kao i da će do 2025. godine povećati broj električnih automobila sa sadašnjih šest na preko 50, navodi se u saopštenju.\n„Petkus Balkan“ gradi postrojenja u Kataru, Rusiji...


Prognoza i tip dana za meč Lige Evrope Seltik - Milan\nNajava utakmice: Seltik – Milan\nI jedini i drugi su pred okršaj igrali derbi sa najvećim rivalom. Ako je suditi prema rezultatima „Old Firma“ i „Madonine“, deluje da bi Zlatan Ibrahimović mogao da zablista na svom omiljenom stadionu.\nPrognoza utakmice Seltik – Milan\nMeč prvog kola grupne faze Lige Evrope\nČetvrtak, 22. oktobar 2002.\n„Kelti“ su uoči duela sa Milanom izgubili prvi meč ove sezone i to kod kuće od najvećeg rivala Glazgov Rendžersa, koji im je preoteo i lidersku poziciju u škotskom Premijeršipu. „Old Firm“ je završen rezultatom 0:2, a uzroke poraza „zeleno-belih“ treba tražiti u nemogućnosti Nila Lenona da izvede najjači sastav.\nSeltik je desetkovan povredama Foresta i Džonstona, dok su Kristi, Francuz Eduar i Izraelci Abd Elhamed i Biton zaraženi koronavirusom. Niko od njih neće moći da nastupi protiv Milaneza, što osetno umanjuje šanse Kelta da izbore dobar rezultat.\n„Rosoneri“ put Glazgova odlaze kao lideri Serije A. Milan je jedina ekipa u italijanskom prvenstvu sa sve četiri pobede u prva četiri kola, a svakako da je najveća od te četiri pobede ona u derbiju „Della Madonina“ nad gradskim rivalom Interom (2:1) golovima Zlatana Ibrahimovića uoči meča sa Seltikom. Odbrana Milana je blistala u domaćem šampionatu u dosadašnjem toku sezone, samo jedan primljem gol dovoljno govori o tome, međutim, u kvalifikacijama za Ligu Evrope situacija je bila dosta drukčija, budući da su i Bodo o Rio Ave savladani rezultatom 3:2.\nKada je reč zdravstvenom biltenu u taboru italijanskog giganta, situacija je sledeća: Ante Rebić, Musakio i Duarte su van stroja zbog povreda, dok je mladi Gabia zaražen koronavirusom. Pod znakom pitanja je Konti, koji nije u potpunosti oporavljen od povrede.\nSeltik – Milan međusobni susreti i kvota za klađenje\nDosta puta su se sastajala ova dva kluba u Ligi šampiona u ovom veku, a Milan je dosta uspešniji. Od ukupno osam okršaja, Seltik je uspeo samo jednom da trijumfuje, dva puta je bilo nerešeno, a „rosoneri“ su slavili pet puta. Ipak, Milan je samo jednom uspeo da slavi u Glazgovu i to poslednji put kada je gostovao, pre nešto više od sedam godina kada je bilo 0:3. S obzirom na to da je Zlatan Ibrahimović u formi, kvota da će da da gol na „Seltik Parku“ je 1.95 zvuči izazovno.\nprognoze najave liga evrope seltik milan\nNajava utakmice: Hofenhajm – Crvena zvezda\nLiga Evrope: Tip dana


Predstava "Muško-ženski razgovori" 4. oktobra u Jagodini\nOvaj put, predstava će biti izvedena kao monodrama, a reditelj i glumac Bojan Miloradović igraće više od 10 uloga\nPredstava „Muško-ženski razgovori“, po tekstu Duška Radovića i u režiji mladog glumca i reditelja Bojana Miloradovića, biće izvedena u petak, 4. oktobra, u 20 časova u Centru za kulturu „Svetozar Marković“ u Jagodini.\nPredstava se igra već dve godine sa velikom uspehom kako u Jagodini, tako i širom zemlje. Izvedena je više od 60 puta i osvojila je nekoliko nagrada na veliku radost „Velikog teatra“, pozorišta iz kog je proistekla ova predstava. Bojan Miloradović je istakao da će ovaj put predstava biti igrana u drugačijem obliku:\n-Pre par meseci smo igrali ovu predstavu i tražila se karta više. U toj predstavi ja kao akter imam nekoliko uloga i publika je tražila da se te moje uloge prošire i da ih ima više u toj predstavi, pa smo odlučili zajedno u našem timu da publiku ovaj put obradujemo monodramom gde ću ja igrati 10 ili više uloga, sa puno presvlačenja i dinamike –rekao je on.\nSupervizor je Marija Stefanović, za ton i svetlo je zadužena Anja Pavlović, dok kostime radi Divna Kitanović.


Škola - Godišnji plan rada\nGodišnji plan rada škole predstavlja sveobuhvatni plan obrazovno-vaspitnih aktivnosti, način realizacije i nosioce aktivnosti u jednoj školskoj godini.\nPolazeći od toga da obrazovo-vaspitni rad u srednjoj školi predstavlja složenu i odgovornu društvenu delatnost, Godišnji plan rada se zasniva na Zakonu o osnovama sistema obrazovanja i vaspitanja, kao i na pedagoškim i didaktičkim zakonitostima terije i pozitivne prakse.\nGodišnji plan rada se zasniva i na rezultatima do kojih je škola došla u procesu samovrednovanja, kada su sagledane dobre i loše strane u programiranju rada škole.\nPretpostavke za uspešnu realizaciju Godišnjeg plana rada škole, čini dugogodišnje iskustvo škole u obrazovanju kadrova za zdravstvenu struku, voma veliko interesovanje učenika za upis za sva zanimanja zdavstvene struke /upisuju se učenici samo sa odličnim i vrlodobrim uspehom/, stručan nastavni kadar za sve nastave oblasti, kao i opredeljenost nastavnika za stalno stručno usavršavanje.\nŠkola je opredeljena za reforme u srednjem stručnom obrazobanju koje preduzima Minisarstvo prosvete RS, i u tom cilju planira i realizuje mnoge aktivnosti koje će dovesti do pozitivnih promena u postizanju standarda u obrazovanju.\nPogledati ceo dokument >> Izabrana stranica:


Tači kritikovao Ivanova zbog Zakona o jeziku\nIzvor: Blic, 23.Jan.2018, 19:29\nKosovski predsednik Hašim Tači kritikovao je odluku makedonskog predsednika Đorđa Ivanova da ne potpiše Zakon o jeziku, koji albanski jezik uvodi kao drugi zvanični, pored makedonskog.\nTači smatra da je odluka predsednika Ivanova da ne potpiše Zakon o jezicima proizvod, kako je rekao, "revolucionalnog mentaliteta".\nTačiju smeta to što je Ivanov rekao da taj zakon sadrži mnoge mane i nepravilnosti.\nIvanov je danas na 14 stranica poslanicima >> Pročitaj celu vest na sajtu Blic << dostavio obražloženje o tome šta je to što je u pomenutom zakonu, po njegovom mišljenju, u suprotnosti sa Ustavom i Okvirnim sporazumom.\nTači kaže da "visoko ceni to što je parlament izglasao da albanski bude zvanični jezik", a odluku Ivanova smatra "nesrećnom".\n"Što se tiče odluke predsednika Ivanova, za žaljene je. Ta odluka je proizvod revolucionog mentaliteta, ali to pitanje će se zatvoriti jednom zauvek, bez obzira na njegovo mišljenje ", rekao je Thači u intervjuu za Dojče vele na albanskom jeziku.\nKosovski predsednik je uveren da će zakon biti usvojen i, prema njegovim rečima, to niko ne može da zaustavi.\n"Definitivno je ta odluka prošla i ne može se zaustaviti, bez obzira na poziciju političara ili nosioce funkcije", rekao je Tači.\nIvanov smatra da je Zakon o jezicima diskriminatoran prema drugim etničkim zajednicama u Makedoniji.\nOn se ne slaže sa odredbama o dvojezičnosti pečata, banera i zalagaonica, niti sa upotrebom simbola albanske kulturne baštine na novčanicama i markicama.\nIvanov nema primedbe na dvojezičnog na uniformama pripadnika policije, zdravstvenih radnika, vatrogasaca, kao i opština u kojima Albanci čine više od 20 procenata stanovništva.\nIvanov na 14 stranica obrazložio zašto je protiv zakona o jeziku, Tači kritikuje\nIzvor: Radio Televizija Vojvodine, 23.Jan.2018\nKosovski predsednik Hašim Tači kritikovao je odluku makedonskog predsednika Đorđa Ivanova da ne potpiše Zakon o jeziku, koji albanski jezik uvodi kao drugi zvanični, pored makedonskog...Tači smatra da je odluka predsednika Ivanova da ne potpiše Zakon o jezicima proizvod, kako je rekao, "revolucionarnog...


Obavljen žreb i objavljen raspored utakmica kadeta na EP u Italiji\nEvropska odbojkaška konfederacija saopštila je da je obavljen žreb za XIV EP 2020. u konkurenciji kadeta, koje će se odigrati u Marsikovetereu i Lećeu, u Italiji, od 4. do 13. septembra. U A grupi, u Marsikovetereu, igraće Italija, Turska, Slovačka, Belgija, Bugarska i Finska, a u B grupi, u Lećeu, Rusija, Belorusija, Francuska, Nemačka, Češka i Poljska. Polufinalni mečevi, kao i utakmice za medalje, odigraće se u Lećeu, a razigravanje za plasman od 5. do 8. mesta u Marsikovetereu.\nKadeti domaćini D grupe kvalifikacija – rivali Slovačka, Španija i Švedska\nMuška kadetska reprezentacija Srbije, igrači rođeni 2003. i mlađi, biće domaćin D grupe II runde kvalifikacija za XIV EP 2020, koje će se odigrati 10 – 19. jula u Lećeu, u Italiji i Karpenisiju, u Grčkoj. Pored Srbije, u D grupi će igrati Slovačka, Španija i Švedska, a turnir će se odigrati između 23. aprila i 3. maja. U II rundi, 20 reprezentacija je podeljeno u 5 grupa, a plasman na prvenstvo Evrope će izboriti samo pobednici grupa.


Kurs evra, Rusija i Ukrajina: Šta utiče na vrednost i količinu novca u menjačnicama u Srbiji : Južne vesti\nKurs evra, Rusija i Ukrajina: Šta utiče na vrednost i količinu novca u menjačnicama u Srbiji\n08:59, 9. 3. 2022.\nPosle pojačane potražnje za brašnom i gorivom, ljudi u Srbiji proteklih dana krenuli su i u potragu za evrima u menjačnicama.\n„Imali smo mnogo više posla prošle nedelje jer su ljudi dolazili da kupuju osetno veće količine evra", kaže Borislav Brujić iz Udruženja menjača za BBC.\n„Već ove nedelje, manje ljudi dolazi da svoju štednju iz dinara prebaci u stranu valutu."\nIz Narodne banke Srbije su saopštili da su imali saznanja da su pojedine menjačnice iskoristile interesovanje za evro i nezakonito podigle svoj procenat.\n„Započeli smo kontrolu menjačnica u Srbiji na osnovu sopstvenih saznanja i pritužbi građana da kurs u menjačnicama nije u skladu s rasponom predviđenim odlukama NBS", navodi se u saopštenju Narodne banke Srbije.\nDo veće potražnje za devizama došlo je usled rata u Ukrajini i strepnje zbog vrednosti domaće valute, kaže ekonomista Saša Đogović za BBC.\nPrema odluci NBS, prodajni kurs za evro ne može odstupati za više od 1,25 odsto u odnosu na zvanični srednji kurs, koji saopštava upravo Narodna banka Srbije.\nZašto su ljudi krenuli po evre\nTamara Obradović je prošle nedelje promenila 80.000 dinara, koje je imala u kući, za evre u nekoliko menjačnica u Beogradu.\n„Nisu imali na jednom mestu dovoljno da razmenim sav novac, pa sam uspela da kupim evre na tri mesta", kaže Tamara za BBC.\nIako inače štedi u dinarima, objašnjava da je od prijatelja čula da će „domaćoj valuti pasti vrednost i će moći mnogo manje stvari u prodavnici da kupi za isti novac".\nTamarine zebnje su neosnovane, tvrdi ekonomista Saša Đogović iz Instituta za tržišna istraživanja.\n„Uopšte nema potrebe za bilo kakvom panikom", kaže Đogović.\n„Narodna banka Srbije ima dovoljno deviznih rezervi, da reaguje u slučaju da vrednost dinara padne, a banke u zemlji su dovoljno kapitalizovane", kaže Đogović.\nI iz NBS su rekli da „još jednom ističu da nema razloga za paniku".\n„Ako je išta u Srbiji stabilno - onda su to dinar i devizni kurs", rekla je Jorgovanka Tabaković, guvernerka NBS.\n„Narodna banka Srbije zna šta radi. Želimo da vas informišemo o pravom stanju, jer je u prethodnih desetak dana podstaknuto panično ponašanje. Nema razloga ni za strah, ni za stajanje u redovima jer domaći finansijski sistem ima dovoljno sredstava - i dinarskih i deviznih."\n„Banke od NBS dobijaju efektivu u toku dana na zahtev od tog jutra, čak i one koje na to nemaju pravo dok ne iscrpe sopstvene rezerve", dodala je ona.\nDodala je i da je dinar stabilan.\nIz ove institucije su prethodno rekli da „Narodna banka Srbije već deluje kontinuirano, kako bi stabilnost bila očuvana".\n„Ovu krizu dočekali smo s rekordno visokim nivoom deviznih rezervi, višim od 16 milijardi evra, i imamo sasvim dovoljno sredstava i umeća da očuvamo stabilnost, koja nema alternativu", dodaje se.\nO deviznim rezervama države govorio je i predsednik Srbije Aleksandar Vučić.\nOn je rekao da je „svaka nova poruka koju dobija od članova njegovog tima zaduženih za praćenje svetskih berzi i cena sirovina, gora od prethodne".\nVučić je dodao i da su „devizne i rezerve zlata na istorijskom maksimumu, ali da i pored toga brine".\nEkonomista Saša Đogović ocenjuje da je do pojačane potražnje došlo „pošto su nadležni poslali stanovništvu poruke kako Srbija radi na tome da popuni zalihe svega, poput graška, praška i šećera".\n„Dodatna neverbalna komunikacija koja pokazuje gorčinu i užas i navodne teškoće koje su se nadvile nad zemljom, ljudima unose nepoverenje u domaću valutu", misli on.\nKada su ljudi, dodaje ekonomista, nakon nekoliko dana ponovo čuli od nadležnih iz vrha države da nema potrebe za panikom, „taj stampedo na prodavnice i menjačnice se smirio".\nBorislav Brujić iz Udruženja menjača kaže da su ljudi, posle 2-3 dana, zaista prestali pojačano da kupuju devize.\n„I dalje ljudi nešto više kupuju nego što prodaju evre, ali je postignuta ravnoteža i očekujem da će se situacija normalizovati", kaže Brujić.\nMenjačnice funkcionišu tako što sve dinare koje otkupe, dodaje Brujić, odmah prodaju.\n„To je najbolji sistem i tako uvek ima dovoljno novca u opticaju", kaže on.\nKako se formira kurs evra u Srbiji\nNarodna banka Srbije je ovlašćena da sprovodi režim rukovođeno plivajućeg deviznog kursa, navodi se na sajtu NBS.\n„Plivajući kurs znači da se devizni kurs formira slobodno, na osnovu ponude i tražnje deviza", kaže Đogović.\n„Narodna banka Srbije može da interveniše na deviznom tržištu kako bi izbegla veće oscilacije, prodajom evra za dinare."\nNBS ovo radi, dodaje se na zvaničnom sajtu i „radi očuvanja stabilnosti cena i finansijskog sistema i održavanja adekvatnog nivoa deviznih rezervi".\nTako je proteklih nekoliko meseci, NBS saopštila da je na rast inflacije poslednjih meseci reagovala povlačenjem viška novca sa tržišta, umesto povećanjem referentne kamatne stope.\nZašto vaš džep ne oseća privredni uspon Srbije:\nŠta je srednji kurs, a šta kurs u menjačnici\nSrednji kurs je upravo kurs koji, na osnovu odnosa ponude i tražnje, formira Narodna banka Srbije.\nKurs po kojem menjačnice kupuju evre naziva se kupovni, a pod kojem prodaju - prodajni.\nPo zakonu, odstupanja ne smeju da budu veća ili manja od 1,25 odsto u odnosu na srednji kurs.\nNBS je kontrolisala menjačnice koje su, kako se navodi, nezakonito podigle ovaj procenat u svoju korist.\n„Prema Zakonu o deviznom poslovanju, za menjačnice koje ne postupaju u skladu s propisima NBS propisana je prekršajna odgovornost", navodi se u NBS.\n„Za pravno lice predviđena je novčana kazna od 100.000 do 2.000.000 dinara, a za preduzetnika novčana kazna od 10.000 do 500.000 dinara."\nVeći kurs nego inače menjači, kaže Brujić, nude ljudima „ukoliko su prinuđeni da kupuju devize od poslovnih banaka".\n„Treba znati da i u tom slučaju menjačnice ne smeju da odstupe od zakona i da prodaju evre za više od 1,25 odsto u odnosu na srednji kurs", kaže menjač.\n„Zato bi građani trebalo da prijave ako primete neko slično odstupanje."\nIstovremeno, dodaje Brujić, NBS kontroliše i iznose po kojima menjačnicama devize prodaju poslovne banke.\nOd čega zavisi količina evra u menjačnicama\nTamara prošle nedelje nije mogla da kupi dovoljno evra u jednoj menjačnici jer su joj „odgovorili da nemaju deviza".\nIpak, Brujić objašnjava da odluku o tome koliko će deviza imati na stanju neka menjačnica, „zavisi od njenog individualnog poslovanja i procene koliko joj je potrebno".\n„Po pravilu, što više imate para za trgovanje, to bolje", kaže menjač.\n„Procenu donosimo u odnosu na potražnju, ali i dogovore sa poslovnim bankama od kojih nekada kupujemo evre."\nGuvernerka NBS apelovala je da ukoliko postoje ograničenja u količini novca koji može da se podigne u banci ili menjačnici, građani „pošalju mejlove sa dokazima u koja banka ili menjačnica je u pitanju i koja transakcija je u pitanju".\nKoliko vredi kvadrat u Srbiji:\nKako NBS slabi ili jača dinar\nKada NBS kupuje devize, na taj način slabi dinar, kao i obrnuto - prodaja evra znači jačanje domaće valute.\nTako je 2020. godinu obeležila povećana tražnja za devizama, usled početka pandemije korona virusa, a iz NBS kažu da je ovo bila krizna godina u kojoj su morali da intervenišu, prodaju devize i ojačaju dinar.\nZa razliku od 2020, ostalih četiri od poslednjih pet godina bile su godine kada je Centralna banka kupovala devize i tako slabila dinar.\n„U poslednjih pet godina neto je kupljeno 4,45 milijardi evra i to računajući 2020. godinu, kada smo prodali 1,45 milijardi evra kako bi zadržali stabilnost", rekao je Nikola Dragašević, direktor sektora za monetarne i devizne operacije za Danas u leto 2021.


negativ - Vesti - Svet Plus\nnegativ najnovije vesti\nBeogradska grupa "Negativ" nakon tri godine pauze održaće koncert 26. maja u bašti Studentskog kulturnog centra.\nLeontina i Ivana "Negativ" nastupaju zajedno\nLeontina je još 2001.god. prestala da se pojavljuje kao pevačica, više voli da radi za druge izvođače. Oduvek je volela decu tako da je osnovala hor, pokrenula dečiji festival, a i privatne obaveze su je odvukle od karijere izvođača.\nNegativ u borbi za MTV nagradu\nRok bend Negativ, nominovan je za MTV nagradu u kategoriji Best Regional Act. Članovi benda će se boriti za ovu prestižnu nagradu 7. novembra u Madridu, a pored njih u ovoj kategoriji novinovani su još Edo Majka, Gibboni, Gramofondžije i Leeloojamais.


Aktivnosti povodom obeležavanja Svetskog dana borbe protiv HIV/AIDS-a | (Vesti - 25.11.2013) Subotica\nAktivnosti povodom obeležavanja Svetskog dana borbe protiv HIV/AIDS-a\n25.11.2013 u 16:23h\nUdruženje „Stav +“ u saradnji sa Zavodom za javno zdravlje Subotica i Udruženjem „Prevent“ iz Novog Sada pokrenuli su kampanju pod sloganom „Pričajmo o diskriminaciji, jer ona je tu oko nas“ u okviru koje će se tokom ove nedelje sprovesti niz aktivnosti u cilju obeležavanja Svetskog dana borbe protiv side.\nU saradnji sa ZZJZ i Ekonomske srednje škole biće organizovan javni čas za učenike ove škole, dok će od 18 časova u Dečjem pozorištu biti izveden edukativni performans „Pričajmo o diskriminaciji“.\nZa petak 29. novembar predviđen je javni čas otvorenog tipa za srednjoškolce, studente i sve zainteresovane, pod nazivom „Mladi-mladima“, koji će održati vršnjački edukatori Udruženja „Stav +“.\nSvetski dan borbe protiv side u Subotici će biti obeležen 2.decembra u ponedeljak na gradskom trgu kod Zelene fontane kada će od 12-15 časova biti postavljena mobilna jedinica Ministarstva zdravlja gde će svi zainteresovani moći besplatno, anonimno i brzo da se testiraju na HIV.\nNa području Severno-Bačkog okruga ove godine registrovana je jedna osoba obolela od HIV-a, dok je od početka registrovanja epidemijedo danas od HIV-a registrovano 53 osobe, od čega je 17 obolelih i 12 umrlih. Ovo je prvi put da se u našoj zemlji obeležava i Evropska nedelja testiranja na HIV u okviru kampanje obeležavanja Svetskog dana borbe protiv HIV/AIDS-a.\nU ZZJZ će do 29. novembra biti omogućeno besplatno testiranje na HIV i savetovanje od 8-13 časova, a 30. će od 19-24 časa raditi Dobrovoljno poverljivo savetovanje i testiranje u ovoj ustanovi. Iste aktivnosti biće sprovedene i u Studentskoj ambulanti Doma zdravlja 2. decembra od 10-13 časova.\nPostavljeno pre 2324 dana i 16 časova\neeeee [pre 2324 dana i 11 časova] Odgovori\nZar to nije 1.decembra??\n#100621 (2) (0)


Pravilnom upotrebom sredstava za zaštitu bilja do zdravijih proizvoda – Portal NAŠE SELO\nKako je korišćenje sredstava za zaštitu bilja je izuzetno važan deo biljne proizvodnje i utiče i na kvalitet i količinu prinosa, ali i na zdravlje proizvoda i potrošača, veoma je važna njihova pravilna upotreba.\nRezultati istraživanja ponašanja korisnika sredstava za zaštitu bilja u Republici Srbiji pokazali su da poljoprivrednici u Srbiji često ne koriste sredstva za zaštitu bilja na pravi način i da je neophodna edukacija kako bi se za tržište obezbedili zdravstveno ispravni proizvodi. Istraživanje ponašanja korisnika sredstava za zaštitu bilja u Republici Srbiji sprovedeno je u maju 2021. godine.\nU istraživanju koje su anketari sproveli u 116 opština u našoj zemlji učestvovalo je više od 1.000 poljoprirvednika širom Srbije sa ciljem da se stekne uvid u to kako koriste ova sredstva, kao i da se dođe do preporuka kako se ova oblast može unaprediti.\nZaključci i predlozi o unapređenju predstavljeni su na panelu “Sredstva za zaštitu bilja u Srbiji i kako ih (zlo)upotrebljavamo?” u organizaciji Fondacije Ana i Vlade Divac, u kojem su učestvovali stručnjaci iz Instituta za ratarstvo i povrtarstvo, instituta od nacionalnog značaja za Republiku Srbiju.\nKljučni nalaz našeg istraživanja je da naši poljoprivrednici često ne koriste sredstva za zaštitu bilja na pravi način, da ne koriste sredstva za ličnu zaštitu tokom prskanja i da mnogi od njih ne vide potrebu za edukacijom u ovoj oblasti. Tehnologije se menjaju, kao i zahtevi tržišta, te je važno podržati poljoprivrednike da unaprede svoja znanja i za tržište obezbede zdravstveno ispravne proizvode, ističe dr Goran Malidža iz Instituta za ratarstvo i povrtarstvo.\nPoljoprivredni proizvođači se za sve stručne savete vezane za pravilnu upotrebu sredstava za zaštitu bilja mogu obratiti stručnjacima iz Instituta za ratarstvo i povrtarstvo, instituta od nacionalnog značaja za Republiku Srbiju.\nTagged pesticidi, pravilna primena, zaštita bilja


Pobednik "Pogrešna odluka" iz Topole - Izazov\nPobednik „Pogrešna odluka“ iz Topole\nDanas 5. maja 2016. 20:13\nPožarevac – Nakon godinu dana pauze, jer je prošle godine gitarijada odložena zbog lošeg vremena, to se ovog puta nije desilo. Iako je i ovog drugog maja vreme bilo kišovito organizatori su predupredili tu mogućnost, pa su za svaki slučaj nabavili pokrivenu binu, tako da su orkestri mogli bezbedno da muziciraju na 35. Majskoj gitarijadi, koja se tradicionalno održava na prostoru moravske lagune u Ljubičevu.\nPublici i stručnom žiriju u takmičarskom delu predstavilo se ukupno devet bendova: NoYz i Evillution iz Beograda, Playdown iz Aranđelovca, Pogrešna odluka iz Topole, Krstaši iz Kraljeva, Dekokt iz Brusa i tri požarevačka benda – Venomous Altar, Feeding the death i Grobdanište.U revijalnom delu gitarijade nastupila su tri benda – DŽa ili bu bend iz Beograda, Mud Factory iz Vranja i Twilight iz Požarevca.\nPo odluci stručnog žirija koji je ove godine radio u sastavu Bane Loknar, Vlatko Bunčić i Marko Veljković, pobednik 35. Majske gitarijade je bend Pogrešna odluka iz Topole, koje je osvojio novčanu nagradu u vrednosti od 70 hiljada dinara. Drugoplasirani bend je NoYz iz Beograda, kome je pripala novčana nagrada u iznosu od 50 hiljada dinara.\nTreću nagradu, odnosno 30 hiljada dinara, osvojio je bend Krstaši iz Kraljeva, a specijalnu nagradu koja je uvedena na ovogodišnjoj gitarijadi – snimanje spota u produkciji Authentic studija, osvojio je požarevački bend Feeding the death zahvaljujući glasovima publike.


BUDŽET "KVARI" JAVNA RASPRAVA: Bura uoči sutrašnje skupštinske rasprave o projekciji niške kase za predstojeću godinu | Novosti.RS\nBUDŽET "KVARI" JAVNA RASPRAVA: Bura uoči sutrašnje skupštinske rasprave o projekciji niške kase za predstojeću godinu\n16. 12. 2020. u 14:14\nRAZBUKTALE su se političke strasti uoči donošenja budžeta Niša za narednu godinu, o kojem će se odbornici lokalne Skupštine izjasniti 17. decembra.\nDok opozicija zamera to što je izostala javna rasprava tokom koje su mogli da iznesu svoje primedbe i sugestije, gradonačelnik Dragana Sotirovski, koja je i izvršilac budžeta, priznaje da je pandemija omela uobičajenu proceduru, ali tvrdi da su uvažene potrebe sugrađana iskazane tokom čitave godine.\nOdbornici iz koalicije pod nazivom "Niš, moj grad" - Miodrag Stanković i Branislav Jovanović - smatraju da je način na koji je predložen budžet "težak" 11,7 milijardi dinara skandalozan, te da pandemija ne može biti izgovor, jer se mogla organizovati makar onlajn debata.\n- Prioritetne stvari u budžetu bi trebalo da budu deca i socijalno ugroženo stanovništvo, uz ekologiju i izgradnju komunalne infrastrukture, a usvajanjem našeg predloga oko reorganizacije i transformacije u gradu bi se uštedela gotovo milijarda dinara i Niš bi ponovo bio veliko gradilište - ističe Jovanović.\nHUMANA NIŠLIJKA: “Paketi pomoći” za nezaposlene i samohrane majke\nZA NEVOLJNIKE 11 POSTELJA: U Niškom centru "Mara" otvoreno prihvatilište za odrasle i stara lica\n09. 12. 2020. u 14:47\nNA 300 METARA OD KOVID BOLNICE: Sunčan dan izmamio Nišlije na ulice, gradski park prepun ljudi! (FOTO)\n06. 12. 2020. u 13:39\nNEZADOVOLJAN Jovanović na sednici lokalnog parlamenta, Foto D. Alihodžić\nGradonačelnik Dragana Sotirovski, uz napomenu da je klasična javna rasprava izostala zbog aktuelne epidemiološke situacije, tvrdi da je projekcija lokalne kase razvojna i po meri Nišlija.\nNIŠ će po prvi put budžetska sredstva opredeliti i za smanjivanje aerozagađenja, pa će 20 miliona uložiti u prelazak gradskih kotlarnica sa uglja i mazuta na gas.\nŠto se smanjenje trošenja tiče, to će najviše osetiti lokalni sport, s obzirom na to da su davanja za klubove prepolovljena i u 2021. će iznositi samo 200 miliona dinara.\n- Budžet se ne donosi samo na jednoj debati, već se tokom čitave godine prate potrebe građana. Zato smo i realizovali anketu za potrebe izrade Plana razvoja grada u periodu od 2020. do 2027, te dobili mnoge korisne predloge. Takođe, opštine su na javnim mestima postavljale svoje štandove na kojima su sugrađani mogli da iznesu svoja mišljenja, baš kao i tokom redovnih prijema u mom kabinetu. Uostalom, najbolji dokaz toga da smo i tokom skupštinskih sednica pažljivo slušali primedbe opozicije je i činjenica da su se neki njihovi raniji predlozi našli u budžetu, poput izgradnje kružnog toka na uglu Sremske ulice i Bulevara Zorana Đinđića, na primer - objašnjava Dragana Sotirovski i dodaje da su čelnici lokalne samouprave otvoreni za sve primedbe i korisne inicijative.\nKaže i to da će Niš dobiti razvojni budžet, jer treba realno sagledati i punjenje gradske kase. Ozakonjenje, naplata poreza, evidencija gradske imovine, investicije i nova zapošljavanja biće priotitetni zadaci u narednoj godini, a velika su i očekivanja od ulaganja u Nišku Banju, koja bi konačno trebalo da dobije akva-park.\nNiš gradonačelnica Dragana Sotirovski niški budžet\nGRAD NAPREDNIH TEHNOLOGIJA: Višenamenska laboratorijska lamela otvorena u Nišu (FOTO)\n24. 11. 2020. u 16:49\nDobra ova Gradonacelnica.


Autopraona Benny Tuzla: Radnik na pranju automobila – 1 izvršilac – Konkursi.org\nAutopraona Benny Tuzla raspisuje oglas za prijem radnika u radni odnos na sljedeću radnu poziciju: Radnik na pranju automobila – 1 izvršilac.\nPrijave i više informacija putem telefona 061 068 999 ili e – mail adrese autopraonabenny @gmail.com.\nBy JU SZZTK Partner mikrokreditna fondacija pruža usluge mikrokreditiranja u Bosni i Hercegovini. Mikrokreditne operacije su započele u aprilu 1997. godine uz podršku Mercy Corps/Scottish European Aid. Partner MKF ima 290 radnika koji rade u 65 ureda na cijeloj teritoriji Bosne i Hercegovine. Naša misija je pružanje finansijskih usluga ekonomski aktivnoj populaciji koja ima otežan […]\nELIN Motors Bosnia: Planer proizvodnje – 1 izvršilac na određeno vrijeme\nBy JU SZZTK ELIN Motors Bosnia doo Živinice raspisuje oglas za prijem radnika u radni odnos na sljedeću radnu poziciju: Planer proizvodnje – 1 izvršilac na određeno vrijeme. Uslovi: VSS tehničkog smjera (mašinstvo ili elektrotehnika) Poznavanje engleskog / njemačkog jezika Iskustvo u optimizaciji procesa u proizvodnim kompanijama Iskustvo u oblasti pripreme za rad ili industrijske […]


Političari već imaju primjedbe na Madridsku deklaraciju\nZgrada Parlamenta, ilustrativna fotografija\nPolitički lideri u Bosni i Hercegovini 6. i 7.aprila trebali bi, kako je najavljeno, raspravljati o Madridskoj deklaraciji, koju je sačinila Španija kao predsjedavajuća Evropske unije.\nLideri bi trebali svoj potpis staviti na to da su svjesni pravedne težnje građana BiH da uživaju u mirnoj, stabilnoj i prosperitetnoj budućnosti, da su ujedinjeni u vrijednostima demokratije, pomirenja, socijalne pravde, da potvrđuju teritorijalni integritet BiH i pravo njenih entiteta da uživaju njihov ustavni status.\nIstovremeno, trebali bi se obavezati da će uvesti ustavne promjene koje će obezbijediti zaštitu ljudskih prava za sve građane, poboljšati funkcionalnost i učinkovitost institucija BiH reorganizovanjem Predsjedništva i Vijeća ministara kako bi se olakšao proces evroatlantskih integracija, te poboljšati kapacitet Parlamentarne skupštine BiH povećanjem njenih poslanika i delegata. Iako Madridska deklaracija zvanično nije predstavljena, politički lideri već imaju stav o njoj.\nMadridska deklaracija jedan je u nizu dokumenata kojim Evropska unija i američka administracija žele privoliti bosanskohercegovačke političke lidere na promjenu postojećeg Ustava. Iako još uvijek javnosti nije predstavljena, pojedini mediji objavili su njen sadržaj. U prvom planu Deklaracije je jačanje državnih institucija kroz reorganizovanje ovlasti Predsjedništva BiH, Vijeća ministara i Parlamentarne skupštine. Istovremeno, navodi se i da bi u Ustav trebalo uvrstiti ovlasti koje su prenesene s entiteta na državu u područjima odbrane, obavještajnog sektora, Uprave za indirektno oporezivanje i sudstva. Evropska unija i američka administracija traže i reforme koje će BiH omogućiti brži put ka Uniji i NATO savezu.\nIako još nisu ni sjeli za sto kako bi razgovarali o Deklaraciji, bh. politički lideri već sada imaju primjedbe na njen sadržaj ponavljajući odranije poznate stavove o budućem ustroju države. Predsjednik SNSD-a Milorad Dodik:\n„Za nas nije prihvatljivo da se, ukoliko se traži unošenje u Ustav svega onoga što je nasilno preneseno na nivo BiH, to uradi, kao i eventualne mogućnosti da se u najširem ili u najnačelnijem načelu dovede u pitanje entitetsko glasanje.“\nČak predsjednik SDA Sulejman Tihić, koji je do sada u svim pregovorima o promjeni Ustava nastojao da bude postignut konsenzus, ovaj put ima negativan stav o Deklaraciji ocjenjujući je kozmetičkom:\n„I mi nismo za takve dekalarcije jer takvih dekalaracija imamo potpisanih do sada više puta - od one koja je potpisana u Vašingtonu pred Kondolizom Rajs, do dekalarcija koje su značile uspostavu vlasti u BiH.“\nBožo Ljubić i Sulejman Tihić, Foto: Midhat Poturović\n„Ja sam uvjeren da kroz konstruktivan dijalog ne možemo ništa izgubiti, a koliko ćemo dobiti, to ćemo vidjeti.“\nPrvi čovjek HDZ BiH Dragan Čović Madridsku deklaraciju je na neki način prisvojio. Nakon povratka iz Madrida sredinom prošle sedmice, počeo je razgovore sa bh. liderima predstavljajući im sadržaj Deklaracije. Pak, u javnosti je bio škrt na riječima:\n„Dobili smo jedan dokument na dvije stranice koji je upravo deklarativan, jedno opredjeljenje za BiH i njen europski put koji bismo mi, kao predstavnici stranaka, trebali potpisati.“\nDeklaracija napisana u pozitivnom duhu\nPredsjednik SDP-a Zlatko Lagumdžija javnosti je pokazao papir, odnosno dvije stranice, na koliko je deklaracija otkucana:\n„Suština ove deklaracije je da se prihvata da ćemo poslije izbora početi ozbiljno da radimo. Iskreno moram priznati - ne kažem da će ovo biti od pomoći, ne kažem da ovo može odmoći, ali ako vladajuća petorka nije u stanju ovako nešto da prihvati, da prihvati da će jednostavno jednog dana ova zemlja biti normalna...“\nI predsjednik PDP-a Mladen Ivanić uvjeren je, iako nije imao priliku da vidi sadržaj Deklaracije, kako, bez obzira koje elemente Deklaracija sadržavala, politički lideri neće postići saglasnost:\nJelko Kacin, Foto: Vesna Anđić\n„Jer ova vlast u krajnjoj liniji funkcioniše na sukobu. Zamislite sad ljude koji sjede u istoj vlasti, koji su četiri godine proveli svađajući se, sad na kraju mandata da se o nečem dogovore. Nema šanse.“\nI dok bosanskohercegovački politički lideri već sada pokazuju nezainteresovanost prema onome što im se nudi kao mogućnost izlaska iz političkog ćorsokaka, evropski parlamentarac Jelko Kacin ocjenjuje kako je Deklaracija napisana u izuzetno pozitivnom duhu, te da njena poruka ne treba biti upućena isključivo političarima, već i građanima BiH:\n„Da BiH kakva je u ovom momentu nije funkcionalna država i da bi samo funkcionalna država mogla dobiti status zemlje kandidata i početi pregovore s Evropskom komisijom. Ova deklaracija je napisana u izuzetno pozitivnom duhu, i ako bi potpisnici te deklaracije nju željeli implementirati, to bi u praksi značilo da za vrijeme predizborne kampanje ne bi više bilo toliko tih provokacija tipa raspada BiH, što dolazi iz jedne opcije, ili optuživanja iz druge strane da neko želi srušiti BiH.“\nSastanak političkih lidera BiH sa predstavnicima Evropske unije i američke administracije na kojem je glavna tema Madridska deklaracija zakazan je za 6. i 7.april. Iako se od njih u prvom planu traži da samo stave potpis na nešto što će zemlju približiti evroatlantskim integracijama poslije oktobarskih izbora, već sada se može naslutiti da će i to biti nemoguća misija. Ukoliko se desi takav scenarij, na što upućuju njihove izjave, još jednom će i definitivno potvrditi da s njima na vlasti Bosna i Hercegovina i njeni građani teško da će biti dio evropske zajednice.


SSS: Telekom da položi račune javnosti, a ne da protivzakonito osniva medije\nVesti Autor:N1 Beograd10. maj. 202113:133 komentara\nSkupština slobodne Srbije javno je pozvala rukovodstvo Telekoma da pod hitno položi račune javnosti zbog, kako navodi, "nesavesnog trošenja državnog novca, koji se u ogromnim količinama - protivno interesima građana - odliva na različite strane, pa i u medijsku sferu".\nSkupština slobodne Srbije u saopštenju tvrdi da je Telekom jedna od najvažnijih poluga kojom vlast i Srpska napredna stranka kontroliše medijsku scenu.\n„Novcem ove kompanije u većinskom državnom vlasništvu plaćaju se podobni mediji koji redovno krše Kodeks novinara Srbije, a podsećamo i na to da je Telekomovim novcem Srpska napredna stranka kupila dve televizije sa nacionalnom frekvencijom, krajem 2018. godine“, navodi se u saopštenju.\nSkupština slobodne Srbije poručuje da joj je drago što će Juronjuz imati „brendiranu afilijaciju“ i u Srbiji, ali upozorava na činjenicu da je otvaranjem ove televizije prekršen Zakon o javnom informisanju i medijima, koji izričito kaže da izdavači medija ne mogu biti pravna lica, uključujući i preduzeća, koja su u celini ili delom u državnoj svojini.\n„Telekom bi trebalo da javnosti saopšti i koji je tačno interes kompanije u osnivanju Juronjuz Srbije, ali i da saopšti da li postoje mehanizmi kojima će se štiti nezavisna uređivačka politika ovog medija od uticaja kompanije ili države ili partija na vlasti“, poručuje Skupština slobodne Srbije.\n„Pošto u ovoj medijskoj kući rade i novinari i urednici koje cenimo, hoćemo da verujemo da će ovaj medij izveštavati u skladu sa profesionalnim standardima, koji podrazumevaju i kritički otklon od vlasti, pogotovo ovakve, visokokorumpirane vlasti koja ukida medijske slobode, urušava institucije, besramno krade na izborima i razara društveno tkivo“, navodi se u saopštenju Skupštine slobodne Srbije.\nEuronewsjuronjuzskupština slobodne srbijeTelekom Srbija


Energetska Efikasnost - Avalon\nHome / Energetska Efikasnost\nPostoje različiti pristupi elektro-energetskoj efikasnosti. Svi se uglavnom vezuju za termin “smanjenje gubitka…”. Samo mi svojim dve decenije dugim iskustvom vam uz to nudimo i termin “povećanje dobitka” koji će vam doneti još veću efikasnost sa brzim povraćajem investicija.\nJedinstvena smo firma koja nudi zaokružen skup usluga kojim se istovremeno smanjuju gubici i povećava efikasnost proizvodnje, a zatim i obezbeđuje praćenje i održavanje postignutog. Naš pristup elektro-energetskoj efikasnosti podrazumeva i efikasnost konverzije električne energije i poboljšanje kvaliteta napona napajanja.\nPored smanjenja gubitaka električne energije, unapređujemo kvalitet napona u električnoj mreži čime povećavamo iskorišćenje postojećih resursa i generišemo značajno povećanje profita našim komitentima. Celina posla se završava kada na kraju instaliramo sistem za precizno praćenje potrošnje energenata, koji zahvaljujući najmodernijim softverskim i hardverskim rešenjima, omogućava jednostavno praćenje svih efekata racionalizacije i održavanje novog nivoa efikasnosti.\nJedan smo od najznačajnijih proizvođača opreme za kompenzaciju reaktivne snage i filtriranje viših harmonika na prostoru jugoistočne Evrope.\nušteda aktivne energije\nNapravićemo preliminarna merenja nivoa gubitaka u mreži i dostaviti izveštaj o nivou gubitaka i potencijalnih ušteda sa periodom povraćaja investicije.\nJedinstven model koji na ekonomičan i jednostavan način prati potrošnju energenata (struja, voda, gas, nafta,...) u realnom vremenu na velikom broju mesta u fabrici.


povisica - Dnevni list Danas\nPočetna » povisica\nLekarima povišice samo pred kamerama\nZdravstveni radnici još uvek ne znaju kolika će im biti zarada za april posle više raznih obećanja iz vrha države o jednokratnim i trajnim povišicama.\nPiše: M. N. Stevanović 2. 5. 2020.\nRadnicima u komunalnim preduzećima plate veće od pet do osam odsto\nMinistarka građevinarstva, saobraćaja i infrastrukture Zorana Mihajlović potpisala je danas Aneks Posebnog kolektivnog ugovora za javna preduzeća u komunalnoj delatnosti sa reprezentativnim sindikatima u toj delatnosti koji će omogućiti da radnicima od iduće godine plate budu povećane od pet do osam odsto, a regres uvećan za oko 2.800 dinara.\nUnija sindikata prosvetnih radnika Srbije zatražila je da se plate zaposlenima u prosveti povećaju za 10 odsto od 1. maja, dok ministar prosvete Mladen Šarčević poručuje da „postoji dobra namera“ da obrazovanje dobije još jednu povišicu do kraja godine.\nPiše: V. Andrić 25. 4. 2019.\nDirektor škole sam sebi predložio povišicu za 30 odsto\nŠkolski odbor Karlovačke gimnazije doneo je odluku da se direktoru te škole Radovanu Kovačeviću poveća plata za 30 odsto od novembra, a sredstva za ovu namenu biće obezbeđena iz sopstvenih prihoda škole, saznaje Danas.\nPiše: Vesna Andrić 26. 12. 2018.\nMali: Povišica zdravstvu do 12 odsto\nZdavstveni radnici dobiće povećanje plata do 12 odsto, najavio je danas ministar finansija Siniša Mali.\nPiše: FoNet 13. 11. 2018.\nFiskalni savet: Nema prostora za povišicu penzija\nFiskalni savet (FS) saopštio je danas da nema fiskalnog prostora za dodatno povećanje penzija u 2019. godini i savetovao Vladi Srbije da preostali deo fiskalnog prostora u budžetu iskoristiti za vraćanje na redovno indeksiranje svih penzija tokom 2019. i za vraćanje u uređen penzijski sistem.\nPiše: FoNet 24. 10. 2018.\nRužić: Povišica inspekciji do 20 odsto\nKorekcija koeficijenata za rad inspektora na terenu omogućila bi povećanje plata i do 20 odsto, rekao je za Novosti ministar državne uprave i lokalne samouprave Branko Ružić koji dodaje da je o tome razgovarao sa ministrom finansija Dušanom Vujovićem.\nPiše: FoNet 20. 9. 2017.


Crna Gora: Zašto smo posle 15 godina vratili vojsku na granicu - Sputnjik Srbija\n06:44 26 Januar 2021\n18:08 25.08.2018 Preuzmite kraći link\nVojska Crne Gore već sedam dana zajedno sa policijom čuva granicu sa Albanijom u zoni graničnog prelaza Božaj, a cilj pojačane kontrole te zone je sprečavanje ilegalnih prelazaka crnogorske granice sa Albanijom, nakon ulaska oko 2.850 migranata od počeka godine, navodi RTCG.\nNavodi se da su se crnogorski vojnici nakon 15 godina vratili na granicu i da ovog puta služe kao pomoć kolegama iz policije, a mešovite patrole danonoćno čuvaju granicu sa Albanijom kako bi sprečili ilegalni ulazak migranata u Crnu Goru.\n„Mi smo od početka godine pojačali mere, ali smo procenili da je veoma značajno da nam se u to pojačanje uključi vojska“, saopštio je načelnik Odseka za nadzor granice Crne Gore Vojislav Dragović.\nOn je kazao da su na dnevnom nivou imali nezakonite ulaske između 20 i 30 migranata, a sada je petnaestak migranata na dnevnom nivou.\nRTCG navodi da se, kada se broj ljudi koji traže azil u Crnoj Gori uporedi sa prošlom godinom, primećuje veći pritisak na granice.\nDragović je naveo da je u 2017. bilo 840, a da u ovom periodu do kraja avgusta ima oko 2.850 migranata koji su nezakonito prešli granicu. RTCG dodaje da podaci pokazuju da se više od 2.000 njih ipak vratilo nazad u Albaniju kada su primetili graničnu patrolu.


Apatin, 19. Avgust 2009. PR Objave: Najava -\nPredsednik Opštine Apatin dr Živorad Smiljanić i predsednik Međunarodne kuglaške federacije (FIK NBC) Zigfrid Švajkard, potpisali su u Apatinu ugovor o organizaciji završnog turnira četiri najbolje ekipe u ženskoj i muškoj Ligi šampiona koji će se odigrati od 19. do 21. marta iduće godine na kuglani sa osam staza u Banji Junaković u blizini Apatina.\nSvečanom činu prisustvovali su i generalni sekretar FIK NBC Gerhard Gruber, predsednik Kuglaškog saveza Srbije Uroš Dragojlović, generalni sekretar Vojko Pavlović, nekadašnji trostruki šampion sveta i rekorder Zdenko Pavlic koordinator u organizacionom timu fajnal fora, Dušanka Popović, profesor, naša nekadašnja rukometna reprezentativka sada generalni sekretar Sportskog saveza Apatin i direktor Kupa NBC federacije koji će se, takođe u Banji Junakodić odigrati od 29.septembra do 3. oktobra ove godine, Petar Bursać predsednik Sportskog saveza Apatina, Vilmoš Zavarko član zlatne reprezentacije Srbije sa SP u Detenhajmu i svetski rekorder, kao i druge ugledne ličnosti iz privrednog, sportskog i političkog života Apatina.\n- Drago nam je što ćemo na novoj kuglani u Banji Junaković ugostiti, na dva jaka takmičenja pod okriljem FIK - NBC najbolje evropske klubove – istakao je dr Živorad Smiljanić. – Imamo jedan od najlepših objekata u svetu i uslove za visoke rezultate i očekujem da i Kup NBC federacije i završni turnir Lige šampiona budu pravi praznik za sve ljubitelje sporta u Apatinu.\nPredsednik KSS Uroš Dragojlović podvukao je da je prvi put Srbija domaćin najjačeg klupskog turnira, fajnal fora Lige šampiona i poželeo da se na njemu nađu, u borbi za trofeje, i srpski klubovi:\n- Kuglaši Srbije duguju veliku zahvalnost dr Smiljaniću, koji je pomogao da se napravi prekrasan objekat u Banji Junaković i u kratkom razmaku biće domaćin dva velika takmičenja. Takođe, zahvaljujem se visokim zvaničnicima FIK NBC na poverenju da ustupe organizaciju Banji Junaković i vrednim apatinskim kuglaškim radnicima, što je i priznanje srpskom kuglanju, koje je ove godine osvajanjem šampionske titule muške reprezentacije na SP u Detenhajmu postiglo istorijski uspeh.\nZigfrid Švajkard, predsednik FIK NBC je konstatovao da ovakav objekat zaslužuje samo vrhunska takmičenja i da su bez razmišljanja prihvatili kandidature Banje Junaković za ova dva turnira...\nNa Kupu NBC federacije okupiće se 40 ekipa u muškoj i ženskoj konkurenciji iz 14 zemalja. Pravo učešća imaju po dve ekipe iz svake zemlje. Srbiju će u muškoj konkurenciji predstavljati Partizan i Kanjiža, a u ženskoj zrenjaniski Kristal i novosadska SPC Vojvodina. Po tri najbolje ekipe kvalifikovaće se za Ligu šampiona. U istom terminu, 30. septembar – 3. oktobar, odigraće se i Svetski kup u Budimpešti (Kup šampiona), gde će Srbiju predstavljati prvak u muškoj konkurenciji Beograd "Poštanska štedionica", a u ženskoj subotički Pionir i sedam najboljih ekipa igraće u Ligi šampiona. Skoplje će, takođe u ovom terminu, biti domaćin Evropskog kupa gde igraju nacionalni vicešampioni. Od srpskih klubova igraće "Junaković" (žene, ranije Hajduk, Kula) i Niš put (muškarci) i po pet najboljih ekipa steći će pravo igranja u Ligi šampiona. Šesnaesti učesnik je branilac titule. U obe konkurencije u prošloj LŠ je slavila Viktorija iz Bamberga (Nemačka).\nkuglanje, apatin, liga srbije, banja junakovic


Tribina Narodnog bloka - Televizija Pi Kanal Pirot - Najnovije video vesti iz Pirota\nJedan od lidera Narodnog bloka, general Moma Stojanović, juče je boravio u Pirotu i razgovarao sa članovima i simpatizerima Narodnog bloka, sa kojima je dogovarano kako da se izborna kampanja privede kraju, o načinu ponašanja u samom izbornom danu, te okupljenima objašnjavao za šta će se ova politička grupacija zalagati u Skupštini Republike Srbije.\n„Mi smo imali velike probleme tokom prikupljanja potpisa kako u Pirotu, tako i u celoj Srbiji. Pored opštih ograničavajućih uslova kao što je pandemija i strah ljudi od zaraze, bio je prisutan i strah ljudi da će zbog potpisivanja naše liste trpeti od aktuelne vlasti.“, rekao je Stojanović.\nStojanović je ocenio da je od 21 liste za republičke izbore „19 je formirala SNS, ili su pod jakim uticajem SNS-a. Očigledno je da vladajuća stranka unazad nekoliko godina ima pad u poverenju građana Srbije, pa je formiranjem ovih političkih opcija želela da na neki način „prevari“ građane, koji bi ako ne glasaju za SNS, glasali za ove opcije i na taj način SNS opet došao do tih glasova.“\nKljučna odrednica programa Narodnog bloka, po Stojanoviću, je da se institucije i država vrate narodu. „Očigledno je da je nama neko oteo i institucije i državu, jer stranka na vlasti i aktuelni predsednik države sve to kontrolišu. Predsednik se postavlja i kao predsednik i kao premijer, kao ministar svih ministarstava. Institucije moraju imati samostalnost, biti bez političkog, ideološkog i interesnog uticaja, da budu politički i ideološki nezavisne, te da imaju odgovornost za ono što rade. Mi nazadujemo po pitanju evropskih vrednosti, ali EU, koja sve to zna, iz svojih razloga drži predseednika Vučića na tom mestu.“\nProkomentarisao je Stojanović i pitanje migranata, ocenivši da se radi o specifičnom bezbednosnom izazovu.„Srbija nije kriva za ratove koji su vođeni na prostoru Bliskog istoka i severu Afrike. Oni koji su te ratove izazvali, neka vide kako će snositi odgovornost za to. Srbija je primila dovoljno raseljenih lica iz Republike Srpske Krajine i iz zapadne Slavonije, pa tada međunarodna zajednica nije ništa učinila, nego je sve to Srbija zbrinjavala i obezbeđivala minimalne uslove za život. Mi u Narodnom bloku smatramo da ne dolazi u obzir nikakvo zbrinjavanje migranata na teritoriji Srbije.“\nBliži se i konačno rešavanje pitanja Kosova, smatra Stojanović i kaže da je SNS rešen da obezbedi dvotrećinsku većinu u parlamentu.\n„Na taj način bi promenili Ustav i izbrisali preambulu da je Kosovo i Metohija sastavni deo Srbije. To pitanje se može reći ili promenom Ustava ili referendumom. Mi smo protiv bilo kakve podele, razgraničenja ili priznanja Kosova i Metohije, jer je to izvorište naše duhovnosti i nacionalnog postojanja. To pitanje se može rešiti jedinu u skladu sa Rezolicijom 1244 UN.“


VOICE: Radio-televizija Vojvodine na korak od bankrota | Autonomija\nRTV poslovne prihode u 2016. umanjio za neverovatnih 1,6 milijardi dinara u odnosu na 2014. godinu, u 2017. verovatno za još više\nRadio-televizija Vojvodine nalazi se u veoma teškoj finansijskoj situaciji i ukoliko nastavi da posluje na ovaj način i u narednom periodu preti joj bankrot, saznaje Vojvođanski istraživačko-analitički centar (VOICE).\nPodaci do kojih je došao VOICE, pokazuju da pokrajinskom javnom medijskom servisu preti bankrotstvo jer je poslovne prihode u 2016. umanjila za neverovatnih 1,6 milijardi dinara u odnosu na 2014. godinu. Podataka za prošlu godinu još nema.\nPrema Altman Z-Skoru, koji predviđa verovatnoću da preduzeće bankrotira u naredne dve godine, JMU RTV je za 2014. imalo koeficijent 6.12, dok je u 2016. taj koeficijent iznosio svega 1.38 što je pokazatelj da je preduzeće u blizini zone rizika da bankrotira u narednom periodu. Referentni koeficijent Altman Z-Skora prema kojem postoji velika verovatnoća za bankrotstvo iznosi 1.23, dok se preduzeća sa skorom iznad 2.9 smatraju sigurnim.\nNa osnovu finansijskih izveštaja RTV-a koji se mogu videti na zvaničnom portalu rtv.rs, prihodi u 2016. manji su u odnosu na 2014. za 1,6 milijardi dinara, a dobit javnog servisa Vojvodine manja je za 205 miliona dinara. Radio-televizija Vojvodine je 2014. zabeležila najstabilnije poslovanje po svim finansijskim pokazateljima.\nDa je finansijska situacija u RTV-u krajnje kritična, potvrdio je i Upravni odbor pokrajinskog javnog medijskog servisa, koji je u novembru prošle godine usvojio plan finansijske konsolidacije, koji predviđa mere štednje u svim segmentima poslovanja.\nKako VOICE saznaje, besparica u RTV-u je do te mere izražena da će menadžment plate zaposlenih za januar mesec isplatiti isključivo zahvaljujući pozajmici koja je dobijena od Vlade Srbije.\nGrubo gledano početak finansijskog sunovrata RTV-a vezuje se za 2015. godinu kada se ova medijska kuća isključivo finansirala iz budžeta Srbije. Pošto je pretplata za javni servis zvanično ukinuta avgusta 2014, građani Srbije tu obavezu nisu plaćali sve do 1. januara 2016. godine. U tom periodu RTS i RTV finansirani su direktno iz državnog budžeta sa 7,5 milijardi dinara godišnje (za RTS 5,8 milijardi, a za RTV 1,8 milijardi dinara).\nOd 1. januara 2016. građani su u obavezi da uz račun za elektrodistribuciju izdvajaju mesečno po 150 dinara na ime TV takse, dok se ostatak budžeta javnih servisa obezbeđuje iz državne kase, to jest opet iz džepova građana.\nU brojkama to izgleda ovako: RTV je od TV pretplate 2013. godine zaradio 2,86 milijardi dinara, a godinu dana kasnije ukupan prihod bio je 1,67 milijardi upravo iz razloga što je u avgustu obustavljena TV pretplata. Naredne 2015. TV pretplate nije bilo, a uvođenjem TV takse 2016. RTV je zaradio 1,12 milijardi dinara.\nGrafikon: Prihodi od RTV prodaje\nKombinovani model finansiranja umanjio prihode RTV-a\nKombinovani model finansiranja Radio-televiziju Vojvodine doveo je do toga da godišnje raspolaže sa 170 miliona dinara manje u odnosu na period pre uvođenja televizijske takse, priznao je i sam menadžment te kuće.\nKako se navodi u dokumentu u koji je VOICE imao uvid, za poslednje dve godine RTV je zabeležio 340 miliona dinara gubitka, preciznije od kada je uveden kombinovani model finansiranja javnih medijskih servisa Vojvodine i Srbije.\nMendžment RTV-a smatra da je dodatni problem stvorio način raspodele sredstava od TV takse na teritoriji Vojvodine, prema kojem se 30 odsto sredstava prebacuje RTS-u, a 70 odsto RTV-u. Sredstva koje se od taksi prikupe na teritoriji Srbiji stoprocentno dobija RTS.\nRukovodstvo RTV-a najavilo je da će zbog toga tražiti promenu načina raspodele, tako što bi RTV ubuduće dobijao 80 odsto, a RTS 20 odsto sredstava od TV takse sa teritorije Vojvodine. Takođe, rukovodstvo RTV-a je procenilo da bi za normalno finansiranje javnih servisa visina takse sa sadašnjih 150 dinara morala biti veća od 200 dinara, ali takva inicijativa nigde zvanično do sada nije obelodanjena.\nU budžetu Srbije za 2018. godinu, baš kao i lane, za finansiranje rada javnih medijskih servisa predviđeno je četiri milijarde dinara. Od toga 3,1 milijarda pripada RTS-u, dok je RTV-u namenjeno 900 miliona dinara.\nRTV po drugi put moli za pomoć Vladu Srbije\nZbog pretrpljenih gubitaka za poslednje dve godine, rukovodstvo RTV-a se prvi put sredinom 2017. obratilo za pomoć Vladi Srbije. Rezultat toga bila je jednokratna novčana pozajmica Ministarstva finansija u iznosu od 200 miliona dinara. Od toga je 100 miliona potrošeno na izmirivanje dugova, a 50 miliona iskorišteno je za kupovinu programa.\nZvuči neverovatno, ali preostalih 50 miliona dinara je, kako se navodi, ostavljeno po strani da bi se namirile plate zaposlenih za januar 2018. godine, jer se uplata iz budžeta za ovu godinu očekuje tek u februaru.\nZbog teške finansijske situacije u RTV-u generalni direktor Miodrag Koprivica još jednom je bio u Vladi Srbije krajem prošle godine da traži beskamatnu novčanu pozajmicu. Kako navode u RTV-u, tada mu je obećano da će pokrajinskom javnom servisu biti uplaćeno dodatnih 150 miliona dinara „kako bi se obezbedio nesmetani rad RTV-a i obezbedile plate zaposlenima“.\nPrethodno je Upravni odbor JMU RTV zbog loše finansijske situacije usvojio plan finanijske konsolidacije „koji obavezuje sve delove RTV-a da se ponašaju krajnje domaćinski, a da se istovremeno iznađe mogućnost prihodovanja od sopstvenog proizvoda ili arhive“.\nGrafikon: Bilans stanja\nKada se kaže sopstveni proizvod, misli se pre svega na serije i emisije u produkciji RTV-a. S tim u vezi, veoma popularna serija „Državni posao“ od decembra 2017. reemituje se i na novom kablovskom kanalu Top, ali su ostali nepoznati finansijski uslovi ovog poslovnog dila. Navodno je Top otkupio svih 1.000 emisija najpopularnijeg programskog segmenta RTV-a.\nViše stotina radnika najavilo da će tužiti RTV\nStrukovni sindikat i Sindikat Nezavisnost RTV-a nedavno su najavili da će njihovi članovi – a to je više stotina zaposlenih u ovog medijskoj kući – biti prinuđeni da podnesu tužbu nadležnom sudu zbog nezakonitog umanjenja plata za 10 odsto, koje je na snazi od novembra 2014. godine. Ukoliko bi radnici na sudu dobili novac koji im je godinama skidan s plate, to bi moglo dovesti do potpune blokade poslovanja pokrajinskog javnog medijskog servisa.\nSindikalci kao argument navode pogrešno tumačenje Zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, pod koji su potpali i RTV i RTS.\nPredstavnici Sindikata „Nezavisnost“ RTV-a su sredinom oktobra 2017. zamenika generalnog direktora Jožefa Klema upoznali s namerom svojih članova da podnesu kolektivnu tužbu protiv RTV-a zbog umanjenja zarada od deset odsto, jer takvu odluku smatraju nezakonitom.\nKako VOICE saznaje, Klem nije mogao da im kaže na osnovu kojeg tumačenja se umanjenje plata odnosi i na RTV, navodeći da za to RTV nije dobio nikakav dopis iz Ministarstva kulture i informisanja ili Vlade Srbije, već da im je rečeno da resorni ministar jednom godišnje sastavlja spisak ustanova i preduzeća koje treba da primenjuju ovaj propis i da su javni servisi na tom spisku.\nKlem je kazao i da bi za realizaciju eventualnog vraćanja zarada na nivo pre umanjenja bilo neophodno da se poveća iznos TV takse za najmanje 20 odsto, ili da se u odgovarajućem obimu poveća udeo za RTV u budžetu Srbije.\nPredstavnici sindikata zatražili su tom prilikom od rukovodstva RTV-a spisak zaposlenih u pojedinim redakcijama RTV kojima su, bez obzira na tešku finansijsku situaciju, u međuvremenu povećane zarade i koji je bio razlog za to, ali odgovor do danas nisu dobili.\nOd Klema je zatražena informacija i koliko je osoba zaposleno u RTV-u od trenutka primene Zakona o maksimalnom broju zaposlenih u javnom sektoru koje se RTV samoinicijativno pridržava, dok su istovremeno dugogodišnji radnici RTV-a zbog te zabrane prebačeni na ugovore sa agencijom za zapošljavanje. Ni na to pitanje odgovor im još nije stigao.\nNaime, više od stotinu zaposlenih na određeno vreme bilo je tokom prošle godine primorano da sklopi ugovor o radu sa agencijama za zapošljavanje, kako bi nastavili angažman u medijskoj kući u kojoj mnogi od njih rade godinama.\nNjihovo angažovanje preko agencije RTV je u 2017. godini koštalo oko 100 miliona dinara, što je za oko sedam odsto više finansijskih sredstava nego da su zaposleni na neodređeno vreme.\nČekajući finansijski izveštaj za 2017. godinu\nKarikatura: Stups (Autonomija)\nU iščekivanju finanijskog izveštaja za 2017. godinu da se naslutiti da će biti lošiji od gorepomenute 2016. i da će RTV biti za korak bliži bankrotu. Razlog za to treba tražiti i u drastičnom padu gledanosti Prvog programa televizije kao najvećeg aduta RTV-a za prodaju reklamnog prostora. Iako udeo zarade od marketinga u ukupnom prihodu RTV-a nije poznat, staro je pravilo da pad gledanosti neminovno dovodi i do pada prihoda od reklama.\nNaime, sve ovo dešava se u momentu kada pojedine emisije Prvog programa televizije, posebno informativnog programa, doživljavaju strahovit pad gledanosti, što potvrđuju i redovna istraživanja gledanosti. Ona pokazuju da emisije poput Dnevnika 1 gleda manje od dva procenta televizijskog auditorijuma u Vojvodini.\nPodaci agencije AGB Nielsen Media Research od 18. oktobra 2017. pokazali su da je Dnevnik 1 gledalo 8.063 gledalaca, odnosno 1,9 odsto ukupnog auditorijuma. Veoma lošu gledanost imao je i Vojvođanski dnevnik sa 7.591 gledaocem i udelom gledanosti od 1,1 odsto, dok najlošije podatke gledanosti beleži emisija Novosadske razglednice sa 4.464 gledalaca i udelom gledanosti od 0,81 odsto.\nSamo nekoliko meseci pre toga, preciznije 2. aprila 2017. Dnevnik 1 pratilo je 17.363 gledalaca. Ako se ovaj podatak uporedi sa gledanošću iste emisije 24. aprila 2016, dakle pre političkih čistki na pokrajinskom javnom medijskom servisu, kada je Dnevnik 1 imao 45.251 gledaoca, jasno je da je RTV potpuno izgubio medijski uticaj koji je ranije imao.\nKada je Upravni odbor Radio-televizije Vojvodine (RTV) u maju 2016. godine doneo odluku o razrešenju direktora programa Slobodana Arežine, “utvrđeni pad gledanosti” naveden je kao jedan od najvažnijih razloga za njegovu smenu. Apelacioni sud u Novom Sadu poništio je odluku Upravnog odbora RTV-a i Arežina bi ovih dana trebalo da se vrati na funkciju, što menadžment RTV-a za sada optruiše.


Radio BIR - Paddy Ashdown: Halep ne smije postati druga Srebrenica\nPaddy Ashdown: Halep ne smije postati druga Srebrenica\nBivši Visoki predstavnik i član Doma lordova Parlamenta Ujedinjenog kraljevstva Paddy Ashdown oglasio se povodom tragedije koja pogađa sirijski grad Alepo. On je upozorio međunarodnu zajednicu da svijet ne smije dozvoliti da se u ovom sirijskom gradu desi nova Srebrenica.\n"Da li je ovo kraj za Alepo? Da, jeste. Ali ne mora biti kraj za 50.000 ljudi koji su sada zatočeni u 10 kvadratnih kilometara", kazao je bivši lider Liberalnih demokrata za BBC.\nOn je dodao da zapadne zemlje sada moraju iskoristiti svoju moć kako bi spriječili masovna pogubljenja.\n"Ne smije se desiti druga Srebrenica. Sjećam se dešavanja nakon toga, ja sam bio u Bosni, kada se to dogodilo, isti uslovi se sada ponavljaju. Ovo mora biti prvi prioritet svih nastojanja Zapada, tih 50.000 ljudi", kazao je Ashdown.\nKako je kazao, ne postoji ništa važnije u narednih 36 sati od tih 50.000 građana Alepa.\n"Moramo ih izvesti iz grada, moramo ih izvesti na sigurnost", kazao je bivši Visoki predstavnik i član Doma lordova Parlamenta Ujedinjenog kraljevstva Paddy Ashdown.\nPobunjenici su s Rusijom, saveznikom predsjednika Bašara al-Asada, dogovorili prekid borbi kako bi se civili i opozicioni borci izvukli iz preostalih pobunjeničkih četvrti. Prvi autobusi očekivani su jutros oko pet sati po lokalnom vremenu, ali je došlo do odlaganju planirane evakuacije boraca i civila iz dijelova grada koji su pod kontrolom pobunjenika, javila je agencija Reuters, pozivajući se na izvore iz redova pobunjeničke grupe.\nUjedinjene nacije su saopćile da nije predviđeno da učestvuju u evakuaciji iz istočnog Aleppa, ali su istakle da su spremne da u tome pomognu. Agencija AFP, navodi da se u podijeljenoj oblasti grada Salahedin već nalazi 20 autobusa sirijske vlade.\nPredviđeno je da pobunjenici odu ka zapadnom dijelu provincije Aleppo.


Privrednici traže da službenici umjesto njih lutaju po hodnicima – ASinfo Portal\n04.08.2021. / 16:03\nBANJALUKA – Privrednicima u Republici Srpskoj je dosadilo da zbog brojnih administrativnih procedura svakodnevno lutaju po državnim institucijama i lokalnim odjeljenjima u kojima gube vrijeme i novac.\nOni su od sredine juna pa do kraja jula ove godine imali priliku da se uključe u projekat optimizacije tih procedura tako što su Uniji udruženja poslodavaca slali svoje prijedloge za njihovo ukidanje ili pojednostavljenje.\nZainteresovanost je bila velika, a ono što su naveli u obrascima koje su popunjavali ukazuje to da je administracija u Republici Srpskoj daleko od moderne i efikasne.\nTako na primjer, kada u Agenciji za posredničke, informatičke i finansijske usluge (APIF) privrednik registruje dodatnu djelatnost svog društva, on mora unijeti i sve djelatnosti koje su već registrovane.\nSlične procedure su prijavili i prilikom posjete Poreskoj upravi Republike Srpske, Republičkoj uprave za geodetske i imovinsko-pravne poslove, Inspektoratu RS, sudovima, ali i u nekim javnim preduzećima.\nGeneralno, kao jedan od najvećih problema privrednici su identifikovali kod Ministarstva za prostorno uređenje, građevinarstvo i ekologiju i to kod izdavanja građevinskih dozvola i raznih studija koje se traže u različitim fazama postupka.\nKako bi skratili vrijeme koje skoro svakodnevno gube po hodnicima, oni predlažu da organi i institucije po službenoj dužnosti pribavljaju podatke koji se nalaze u raznim javnim registrima, kao što su izvod iz sudskog registra, rješenje o registraciji, uvjerenje o izmirenim poreskim obavezama i slično.\n“Poslodavci se žale na znatne troškove u novcu i vremenu za pribavljanje takvih dokumenata i njihovu ovjeru”, kažu u Uniji udruženja poslodavaca Republike Srpske.\nInače, nekada je rok važenja određene dozvole ili saglasnosti previše kratak i rok istekne prije nego što se okonča procedura za koju je bilo potrebno njegovo podnošenje.\nU takvim slučajevima poslodavci, osim na produženje predviđenih rokova i smanjenje broja dokumenata koje sami moraju prikupljati, ukazuju i na potrebu za boljom koordinacijom službi unutar organa koji provodi postupak.\nPostoje i situacije da organ ili komisija traži dostavljanje dokaza da poslodavcu nije izdata zabrana obavljanja neke djelatnosti, a pritom upravo ta ista komisija izdaje takve zabrane.\n“Uz sve navedeno, neki od poslodavaca naveli su slučaj da neka komisija uopšte ne radi, i time je onemogućeno poslodavcima da, recimo, osposobe radnike za bezbjedan rad u određenim okolnostima”, kažu u Uniji.\nSvi popunjeni obrasci pristigli u Uniju poslodavaca dostavljeni su Ministarstvu privrede i preduzetništva.\nOčekuje se da će prijedlozi biti razmotreni i predočeni organima na koji se oni odnose.\nFormiran je i Savjet za upravljanje i praćenje projekta optimizacije administrativnih procedura i formalnosti na republičkom nivou, kao i Operativno tijela za realizaciju projekta optimizacije.\nBiH za skoro 30 odsto povećala izvoz u zemlje CEFTA


Istorijat učešća u MnOp | Vojska Srbije\nPočeci razvoja moderne srpske vojske vezuju se za vojno organizovanje tokom Prvog srpskog ustanka. Međutim, prvi Vojni ustav iz 1813. godine nije stupio na snagu zbog sloma ustanka.\nSrpska vojska nastala je iz ustaničkih četa, dakle iz naroda koji se latio oružja da bi izborio svoju slobodu. Tu leže koreni duboke povezanosti našeg naroda i naše vojske. Vojska Srbije neguje ovu suštinsku vezu, tako da i u uslovima profesionalizacije ostaje privržena građanima Srbije i pomaže im kad god je to potrebno. Građani prepoznaju tu sudbonosnu povezanost i cene napore koje vojska čini za opšte dobro.\nVojska Srbije baštini bogatu vojničku tradiciju našeg naroda.\nZavršeno angažovanje u Misiji UN u Liberiji\nAngažovanje vojnih posmatrača Vojske Srbije i Vojske Srbije u Misiji Ujedinjenih nacija u Liberiji je završeno 10. februara 2018. godine.\nPočetak angažovanja u misiji UN UNDOF\nUpućivanjem potpukovnika Stevana Rašete na dužnost vojnog posmatrača u misiji UNDOF na Bliskom istoku, Vojska Srbije je 31. oktobra 2017. započela učešće u ovoj misiji Ujedinjenih nacija.\nPočetak angažovanja u Vojnoj savetodavnoj misiji EU u CAR\nVojska Srbije je započela učešće u Vojnoj savetodavnoj misiji Evropske unije u Centralnoafričkoj Republici — EUMAM RCA 20. jula 2015. godine sa medicinskim timom sastava lekar i tri medicinska tehničara.\nAngažovan samostalni kontingent u CAR\nVojska Srbije je 11. decembra 2014. godine povećala učešće u Multidimenzionalnoj integrisanoj misiji za stabilizaciju stanja u Centralnoafričkoj Republici sa 68 pripadnika bolnice nivoa 2, sa mandatom u trajanju od šest meseci.\nAngažovanje u Snagama EU u Centralnoafričkoj Republici, 2014–2015.\nVojska Srbije je u Snagama EU u Centralnoafričkoj Republici (EUFOR RCA) angažovala šestočlani medicinski tim od 23. septembra 2014. do okončanja misije, u martu 2015. godine.\nPočetak angažovanja u Misiji EU za obuku u Maliju\nVojska Srbije učestvuje u Misiji EU za obuku vojnih i bezbednosnih snaga Malija — EUTM Mali od 15. decembra 2014. godine sa medicinskim timom sastava lekar i dva medicinskih tehničara, sa mandatom u trajanju od šest meseci.\nPočetak angažovanja u Multidimenzionalnoj integrisanoj misiji za stabilizaciju u CAR\nVojska Srbije učestvuje u Multidimenzionalnoj integrisanoj misiji za stabilizaciju stanja u Centralnoafričkoj Republici od 20. septembra 2014. godine sa dva štabna oficira i dva vojna posmatrača (trenutno se po zahtevu misije angažuju na štabnim dužnostima), koji se angažuje sa mandatom u trajanju od godinu dana, a od 11. decembra 2014. godine i sa 68 pripadnika bolnice nivoa 2, sa mandatom u trajanju od šest meseci.\nPrvi ATZB angažovan u Pomorskim snagama EU u Somaliji\nU decembru 2013. godine Vojska Srbije je uputila prvi autonomni tim za zaštitu brodova (ATZB) u sastav Pomorskih snaga EU u Somaliji, koji je bio zadužen za zaštitu broda Svetskog programa za hranu u vodama Indijskog okeana.\nPočetak angažovanja u Misiji EU za obuku u Somaliji\nVojska Srbije učestvuje u Misiji EU za obuku bezbednosnih snaga Somalije od 25. aprila 2012. godine sa štabnim oficirom, sa mandatom u trajanju od šest meseci. U toku 2013. godine Vojska Srbije je povećala učešće u misiji angažovanjem medicinskog tima sastava četiri lica.\nPočetak angažovanja u Pomorskim snagama EU u Somaliji\nVojska Srbije učestvuje u EUNAVFOR Somalia od 6. aprila 2012. godine, sa prekidima, što zavisi od potreba u zoni operacije. Tako su do sada u ovoj misiji angažovani po dva štabna oficira i štabni podoficir u Operativnoj komandi u Nortvudu kod Londona, štabni oficir u Komandi snaga na komandnom brodu u Indijskom okeanu i autonomni timovi za zaštitu brodova Svetskog programa hrane.\nPočetak angažovanja u Organizaciji UN za nadgledanje primirja na Bliskom istoku\nVojska Srbije učestvuje u Organizaciji UN za nadgledanje primirja na Bliskom istoku od 9. septembra 2012. godine sa vojnim posmatračem, koji se angažuje sa mandatom u trajanju od godinu dana, u sastavu Posmatračke grupe Liban.\nU Mirovnim snagama UN na Kipru angažovan pešadijski vod\nNakon duže pauze, srpska vojska se angažovanjem pešadijskog voda od 37 lica vratila na mapu zemalja koje u misijama angažuju svoje jedinice.\nPočetak angažovanja u Privremenim snagama UN u Libanu\nVojska Srbije učestvuje u UNIFIL od 21. decembra 2010. godine sa štabnim oficirima, sa mandatom u trajanju od šest meseci. Od 25. novembra 2012. godine učešće u UNIFIL je prošireno elementom za nacionalnu podršku sastava pet lica i pešadijskim vodom od 36 lica, sa mandatom u trajanju od šest meseci. Od 24. marta 2013. godine, učešće pripadnika Vojske Srbije u UNIFIL je uvećano za dva štabna oficira u Komandi UNIFIL u Nakuri, a od 5. novembra 2013. godine angažovanjem pešadijske čete umesto pešadijskog voda. Na osnovu tehničkog sporazuma sa OS Kraljevine Španije, od 2. novembra 2014. broj štabnih oficira je povećan za još jednog, koji se angažuje u komandi španskog bataljona. Od 11. decembra 2014. godine, na osnovu tehničkog sporazuma sa OS Italije, povećano je angažovanje za vod za zaštitu snaga, sastava 33 pripadnika VS, koji je upućen u sektor Zapad.\nPočetak angažovanja u Mirovnim snagama UN na Kipru\nVojska Srbije učestvuje u UNFICYP od 21. oktobra 2010. godine sa štabnim oficirom, sa mandatom u trajanju od godinu dana, i odeljenjem od šest lica, sa mandatom u trajanju od šest meseci. Od 23. septembra 2011. godine učešće u UNFICYP je prošireno sa dva vojna posmatrača (MOLO), sa mandatom u trajanju od godinu dana, i pešadijskim vodom do 37 lica, sa mandatom u trajanju od šest meseci.\nAngažovanje u Misiji UN u Centralnoafričkoj Republici i Čadu, 2009–2010.\nVojska Srbije je učestvovala u MINURCAT od juna 2009. do decembra 2010. godine. U MINURCAT su angažovane tri rotacije Vojske Srbije. U prve dve timovi Vojske Srbije su bili u sastavu norveškog kontingenta, dok je treća rotacija bila angažovana samostalno, u okviru poljske bolnice Ujedinjenih nacija I+ nivoa.\nZavršetak angažovanja u Operaciji UN u Burundiju\nPripadnici Vojske Srbije i Crne Gore završili su učešće u operaciji UN u Burundiju — ONUB 2006. godine. U operaciji su angažovana tri oficira na dužnosti vojnih posmatrača.\nZavršetak angažovanja u Misiji UN za podršku u Istočnom Timoru\nPripadnici Vojske Srbije i Crne Gore završili su angažovanje u misiji UN u Istočnom Timoru — UNMISET 2005. godine, kada je zvanično zatvorena misija.\nPočetak angažovanja u Operaciji UN u Obali Slonovače\nVojska Srbije i Crne Gore je započela učešće u Operaciji UN u Obali Slonovače 1. maja 2004. godine sa vojnim posmatračima, sa mandatom u trajanju od godinu dana.\nPočetak angažovanja u Operaciji UN u Burundiju\nPripadnici Vojske Srbije i Crne Gore započeli su učešće u operaciji UN u Burundiju (ONUB) 2004. godine.\nPočetak angažovanja u Misiji UN u Liberiji\nVojska Srbije i Crne Gore je započela učešće u Misiji UN u Liberiji 10. decembra 2003. godine sa vojnim posmatračima, sa mandatom u trajanju od godinu dana.\nPočetak angažovanja u Misiji UN za stabilizaciju u DR Kongu\nVojska Srbije i Crne Gore je započela učešće u Misiji UN za stabilizaciju u DR Kongu 7. marta 2003. godine sa medicinskim timom za evakuaciju vazdušnim putem (AMET), sastava šest lica, sa mandatom u trajanju od šest meseci. Od 28. jula 2010. godine učešće u MONUSCO je prošireno štabnom grupom od dva lica, sa mandatom u trajanju od godinu dana.\nPočetak angažovanja u Misiji UN za podršku u Istočnom Timoru\nPripadnici Vojske Jugoslavije započeli su učešće u misiji UN u Istočnom Timoru 2002. godine sa tri vojna posmatrača.\nZavršetak angažovanja u Grupi vojnih posmatrača UN Iran–Irak\nAngažovanje JNA u Grupi vojnih posmatrača UN Iran–Irak završeno je u februaru 1991. godine. U misiji je angažovano 30 vojnih posmatrača iz SFRJ, koji su zadatke težišno izvršavali sa teritorije Irana. Komandant misije od avgusta 1988. do avgusta 1990. godine je bio general-major Slavko Jović.\nAngažovanje u Grupi UN za pružanje pomoći prilikom prenošenja vlasti u Namibiji, 1989–1990.\nSeptembra 1978. godine Savet bezbednosti UN je doneo rezoluciju kojom je formirao Grupu UN za pružanje pomoći prilikom prenošenja vlasti u Namibiji — UNTAG. Do 1. aprila 1989. godine preduzimane su samo političke mere, a od tog datuma je uspostavljena i vojna operacija, koja je trajala do marta 1990. godine. Vlada SFRJ je razmatrala mogućnost slanja jednog motorizovanog bataljona, ali do realizacije nije došlo zbog niza nepovoljnih okolnosti na unutrašnjem i spoljnom planu. Ipak, Predsedništvo SFRJ je donelo odluku da se uputi 25 oficira u svojstvu vojnih posmatrača UN.\nPočetak angažovanja u Grupi vojnih posmatrača UN Iran–Irak\nPrva grupa od 10 vojnih posmatrača iz JNA je počela sa radom u Grupi vojnih posmatrača UN Iran–Irak (UNIIMOG) 20. avgusta 1988. godine, prvog dana primirja između zaraćenih snaga.\nAngažovanje u Verifikacionoj misiji UN u Angoli, 1988–1993.\nSavet bezbednosti UN je decembra 1988. godine uspostavio verifikacionu misiju UN u Angoli — UNAVEM-I. Zadatak misije je bio da verifikuje povlačenje kubanskih snaga sa teritorije Angole. Povlačenje je u potpunosti završeno 25. maja 1991. godine čime je ispunjen mandat misije. Savet bezbednosti je doneo odluku da uspostavi misiju UNAVEM-II sa zadatkom da nadgleda prekid vatre i izbore, a prema sporazumu vlade Angole i pokreta UNITA. Misija je završena februara 1995. godine. Misija UNAVEM-I je brojala 70 vojnih posmatrača iz 10 zemalja. Iz SFRJ je učestvovalo 14 oficira. U UNAVEM-II je učestvovalo 11 jugoslovenskih oficira. Izbijanje građanskog rata u SFRJ dovelo je početkom 1993. godine do povlačenja vojnih posmatrača iz JNA.\nZavršeno angažovanje u operaciji UN na Sinaju\nOdred JNA na Sinaju je pod vatrom dočekao naređenje za povlačenje. Vojnici i oficiri su hrabro branili svoje položaje i sa punim vojničkim dostojanstvom se vratili u zemlju. Tokom izvršenja ovog teškog i odgovornog zadatka živote je izgubilo osam a ranjeno je i povređeno 56 pripadnika Odreda. U 22 rotacije agažovano je 1.178 oficira, 2.014 podoficira, 92 vojna službenika, 10.892 vojnika i 92 civilna lica. Sa ukupno 14.265 angažovanih lica SFRJ je dala oko 22% snaga UNEF-I, a pukovnik Lazar Mušicki je od avgusta 1964. do januara 1965. godine bio vršilac dužnosti komandanta mirovnih snaga.\nZavršeno angažovanje u Posmatračkoj misiji UN u Jemenu\nUčešće JNA u Posmatračkoj misiji UN u Jemenu (UNYOM) završeno je u septembru 1964. godine, zatvaranjem misije po delimičnom ispunjenju mandata. Odred JNA je zadatke izvršavao intenzivnim patroliranjem. Pukovnik Branko Pavlović je bio vršilac dužnosti komandanta vojnog dela misije avgusta i septembra 1963. godine.\nPočetak angažovanja u Posmatračkoj misiji UN u Jemenu\nOdred JNA za Posmatračku misiju u Jemenu (UNYOM) je formiran jednim delom od pripadnika Odreda na Sinaju a drugi deo je stigao iz zemlje. U ovom odredu angažovana su 22 oficira, 17 podoficira i 79 vojnika.\nAngažovanje u Operaciji UN u Kongu\nU Operaciji UN u Kongu (ONUC) kratkotrajno je učestvovala vazduhoplovno-tehnička jedinica JNA, sastava 21 oficir i podoficir. Svoje neslaganje sa promenom mandata misije SFRJ je izrazila povlačenjem svog kontingenta decembra 1960. godine.\nPočetak angažovanja JNA u operaciji UN na Sinaju\nPrvo angažovanje JNA u mirovnim operacijama je bilo na Sinaju od 1956. do 1967. godine. Operacija je poznata pod nazivom UNEF-I. U sastavu Odreda JNA su bila 84 oficira, 109 podoficira i 572 vojnika.


Veliki šampionski pehari otišli u prave ruke\nU susret najvećem agrobiznis događaju u ovom delu Evrope, 86. međunarodnom poljoprivrednom sajmu, uručena su priznanja najboljima na ocenjivanju kvaliteta proizvoda u robnim grupama semenski materijal, proizvodi hemijske industrije, pivo i proizvodi slični pivu, jestiva ulja, biljne masti, margarini, majonezi i konzumna jaja.\nU robnoj grupi semenskiki materijal biljnog porekla Veliki šampionski pehar osvojili su BEST SEED PRODUCER, Feketić - za izuzetan kvalitet dorade širokog asortimana semenskog materijala žita i industrijskog bilja, a INSTITUT ZA RATARSTVO I POVRTARSTVO, Novi Sad - za izuzetan kvalitet i širok asortiman semenskog materijala žita, industrijskog i krmnog bilja. Isto priznanje, ali u robnoj grupi motorna i hidraulična ulja poneo je NIS AD, Novi Sad - za vrhunski kvalitet motornih, hidrauličnih i transmisionih ulja.\nKONZUL NOVI SAD je za ukupan vrhunski kvalitet mineralnih đubriva nagrađen Velikim šampionskim peharom u robnoj grupi mineralna đubriva, dok je za ukupan vrhunski kvalitet mikrobioloških đubriva GLOBAL PRODUCT AND SERVICES je nagrađen Velikim šampionskim peharom.\nVrhunski kvalitet svežih konzumnih jaja JAJE PRODUKTA nagrađen je Velikim šampionskim peharom. Velikim šampionskim peharom nagrađen je i BIMAL, BRČKO, Bosna i Hercegovina, za ukupan vrhunski kvalitet u robnoj grupi jestiva ulja, margarini i majonezi, kao i VITAL, VRBAS.\nUručena su i dva Srebrna šampionska pehara, Pehari Novosadskog sajam, povelje, plakete i medalje...\nPosebna čast šampionima još jednom će biti ukazana na Večeri šampiona, pretposednjeg dana Poljoprivrednog sajam, u četvrtak, 16. maja.


Više stotina novinara izašlo je sinoć na ulice Beograda, Novog Sada, Niša, Kragujevca, Vranja, Žitišta, Bora, Leskovca, Kikinde i Mladenovca i zahtevalo od predsednika Vlade da ispuni obećanje i konačno smeni ministra odbrane Bratislava Gašića zbog vređanja novinarke Zlatije Labović\nIspred zgrade Vlade Srbije u Beogradu okupilo se oko 150 ljudi. Predsednik Nezavisnog udruženja novinara Srbije Vukašin Obradović rekao je da će se novinari okupljati sve dok predsednik Vlade ne ispuni svoje obećanje da Gašić više neće biti ministar i najavio da će se, ako je potrebno, protesti organizovati svakog ponedeljka\n„To što obećanje nije ispunjeno i što je Gašić još uvek ministar pokazuje kakav je odnos države prema medijima“. izjavio je Obradović.\nNovinarka nedeljnika Vreme Tamara Skrozza poručila je da je novinarska profesija časna i da to nikada ne treba zaboraviti.\n„Svaki put kada vam ne produžavaju ugovore, svaki put kada vas tretiraju kao stoku, kada ne odgovaraju na vaša pitanja, kada vas zovu telefonom, setite se da oni ne postoje bez nas“, kazala je Skrozza.\n„Narodna izreka kaže ‘Čovek se drži za reč, a vo za rogove’, odlučite šta ste“, kazala je Skrozza.\nSkup pod nazivom „Novinari ne kleče/Predsedniče Vlade održite obećanje“ održan je i u Novom Sadu, na Trgu slobode, gde je oko stotinu građana, mahom novinara, protestovalo zato što Gašić još nije smenjen.\nNovinari su nosili parole „Novinari ne kleče“ kojima podsećaju na seksističku izjavu ministra Gašića. Aktivistkinje udruženja koja se bore za prava žena poručile su da traže hitnu smenu Gašića zbog ispada.\nOne su takođe upozorile na štetnost nedonošenja izmena Zakona o policiji koji predviđa oduzimanje oružja nasilnicima i podsetile na crni bilans žena koje su stradale od nasilja u porodici ove godine.\nStotinak novinara iz Niša takođe je sinoć izašlo na protest. Ispred zgrade Narodnog pozorišta okupljenima se obratila dopisnica lista Danas Zorica Miladinović.\nOna je navela da se novinari nisu okupili samo zbog toga što ministar odbrane Bratislav Gašić nije smenjen, već i da bi ukazali na ozbiljne egzistencijalne probleme sa kojima se pripadnici ove profesije susreću. Miladinovićeva je dodala da novinari nemaju dobre sindikate, niti uživaju kvalitetnu zakonsku zaštitu.\nPrema njenim rečima, novinari su delom i sami krivi za loš položaj u kome se nalaze jer su upali u autocenzuru i dozvolili vlasnicima medija da ih malim primanjima „drže u šaci“.\nProtestu „Novinari ne kleče/ Predsedniče Vlade održite obećanje“ pridružilo se i dvadesetak novinara iz Vranja i Bujanovca. Okupljenim kolegama i javnosti u ime novinara juga Srbije obratio se dugogodišnji novinar Vranjskih i programski direktor OK Radija Saša Stojković, koji je ukazao na to da se položaj novinara u Srbiji u odnosu na 19. vek nije pomerio nabolje ni za jedan pedalj.\n„Ovo što se dogodilo sa ministrom Gašićem, i što se događa dalje sa ministrom Gašićem, samo je paradigma odnosa vlasti prema novinarima. Ali, to je i paradigma odnosa novinara prema vlasti. Našu profesiju neće sačuvati niko osim nas samih. Pred nama je dugačka borba za očuvanje dostojanstva profesije i očuvanje dostojanstva svakoga od nas.\nJa vas pozivam da od danas, uvek, na svakom mestu, čuvate svoje lično dostojanstvo i dostojanstvo profesije“, poručio je Stojković.\nNovinari TV Bor i Sezam, portala Bor030, Medija centra i Ist medije, okupili su se na trgu ispred Doma kulture u Boru, kako bi dali podršku kolegama u protestu.\n„Okupili smo se kako bismo uputili poruku premijeru da ispuni svoje obećanje i smeni Bratislava Gašića, ali i ostalim premijerima da se prema novinarskoj profesiji ne smeju ponašati na takav način, uvredljivo i ponižavajući“, kazao je Saša Trifunović, vlasnik Ist medije.\nPoverenik Nezavisnog udruženja novinara Srbije (NUNS) za Leskovac Bratislav Ilić ocenio je da je ovo skup podrške ne samo novinarki Zlatiji Labović već svim koleginicama i kolegama koji su nekada doživeli manje ili mnogo veće uvrede, a prećutali ih zbog straha.\nFoto: B92 (na vrhu), OK radio (foto iz Vranja), Facebook, Twitter\n← Vladimir Đoković: Urednik RTV Pančevo tražio da se učlanim u SNS. Pošto sam odbio, nije mi produžen ugovor\nMUP: Širenje računarskih virusa krivično delo →


Ostale vesti, 18.02.2014, 06:29 AM\nNemačka i Francuska će razmotriti mogućnost stvaranja panevropske komunikacijske mreže da bi se sprečilo američko špijuniranje.\nNemačka kancelarska Angela Merkel najavila je da će ovu ideju izneti prilikom susreta sa francuskim predsednikom Fransoa Olandom u sredu.\nPanevropska komunikacijska mreža bi omogućila da emailovi i druga vrsta podatka ubuduće ne prolaze kroz SAD.\n“Razgovaraćemo o evropskim provajderima koji nude bezbednost našim građanima, tako da se emailovi i druge informacije ne šalju preko Atlantika”, rekla je Merkel. “Umesto toga, mogla bi se izgraditi komunikacijska mreža unutar Evrope.”\nFrancuski zvaničnici su rekli da pozdravljaju diskusiju o ovom predlogu. Evropska unija je prošle nedelje zatražila da kontrola nad internetom ubuduće bude oduzeta SAD povećanjem broja globalnih aktera koji su uključeni u trku na internetu. Nekoliko država, među kojima je i Francuska, predložilo je da SAD budu sankcionisane zbog kršenja zakona o zaštiti podataka evropskih zemalja otkazivanjem razgovora o trgovinskom sporazumu vrednom milijarde dolara.\nDiskusije o tome da bi Evropa trebalo da uradi više da bi zaštitila svoje građane od špijuniranja agencija kao što je američka NSA traju već mesecima od kada Evropska unija pažljivo prati situaciju oko skandala sa objavljivanjem tajnih dokumenata NSA.\nOvakva spremnost evropskih lidera da se na najvišem nivou razgovara o odgovoru na otkrića o američkom špijunskom programu PRIZMA pokazuje kakvu je štetu naneo taj program međunarodnom poverenju.\nNe samo da su SAD umešane u masovno špijuniranje korisnika interneta, već su dokumenta koja su procurela u javnost otkrila da američka obaveštajna agencija NSA godinama prisluškuje telefone svetskih lidera, uključujući i telefon nemačke kancelarke.\nNemačka je pokušala da progura sporazum sa Vašingtonom o zabrani špijuniranja ali do sada nije bilo odgovora sa druge strane Atlantika, što je signal da SAD ne nameravaju da obustave svoju dosadašnju praksu.\nNedavna najava američkog predsednika Baraka Obame o reformama na ovom polju nije obradovala nikog, jer su najavljene izmene samo površne.


"Kvazi eksperti tjeraju naše najveće blago, srećom, neće još dugo", kazala je potpredsjednica DPS-a\n6197 pregleda\t43 komentar(a)\nPored najgore ocjene Evropske unije do sada, najveće nedjelo aktuelne Vlade je obračun sa najpametnijim i najsposonijim ljudima koje naša zemlja ima, kazala je potpredsjednica Demokratske partije socijalista i bivša ministarka nauke Sanja Damjanović.\nIstiče da je ključni ekonomski gubitak Crne Gore i regiona odliv talenata.\n"Ova Vlada je, tragično, u potpunosti urušila i ukinula mnogobrojne instrumente podrške talentovanim mladim ljudima koje smo godinama stvarali. Između ostalog, ukinuli su program prestižnih stipendija za doktorande."\n"Za ovaj sjajan program, svake godine smo odvajali sredstva od 700.000 eura kako bi naši najbolji ljudi ostali i stvarali u Crnoj Gori. Nažalost, sada će podršku morati da traže u nekoj drugoj državi. Kvazi eksperti tjeraju naše najveće blago, srećom, neće još dugo", navela je Damjanović na Tviteru.\nDemokratska partija socijalistaDPSSanja DamjanovićVlada Crne Goremladistipendijedoktorandistudenti


PRIMAO PLATU, A NIJE DOLAZIO NA POSAO: Srđan Predojević suspendovan u Kontroli letenja Srbije i Crne Gore : Nadlanu.com\nPRIMAO PLATU, A NIJE DOLAZIO NA POSAO: Srđan Predojević suspendovan u Kontroli letenja Srbije i Crne Gore\nObjavljeno 11. dec 2019. / 16:11:24\n- Predojević je suspendovan jer se tri dana nije pojavio na poslu. Međutim, istina je da on gotovo nikad nije ni dolazio na posao. Čovek vodi jutarnji program, mi svi na TV vidimo gde je on, a svi ćute. On važi za čoveka koji je kadar bivšeg direktora Radojice Rovčanina. Rovčanin mu je dao veliku platu i, očito, mogućnost da ne mora da dolazi na posao - kaže izvor iz SMATSA i dodaje:\n- Aktuelno rukovodstvo Predojeviću zamera i što nije sprečio da u medije procuri vest da kontrolori letenja razmišljaju o štrajku. Kad to dospe do medija, odmah se uključuju i Direktorat civilnog vazduhoplovstva i Evropska agencija za kontrolu saobraćaja. To nije dobro za SMATSA.\nPredojević je u izjavi za medije rekao da je suspendovan i da to nije nikakva tajna.\nNE VOLIM RASTANKE: Ksenija Bujišić pokazala trudnički stomak…\nIpak, on je objasnio da je u SMATSA oko 10 godina, da je primljen na neodređeno vreme, te da je kvalifikovan za radno mesto na kom je - diplomirani je komunikolog, magistar novinarstva i pilot.\n- Plata za tu funkciju je manja od 300.000 dinara, a ja sam prijavljen na 50 odsto, jer radim četiri sata dnevno u toku radne nedelje.\nTo znači da su Predojevićeva mesečna primanja bila do 150.000 dinara, odnosno oko 1.300 evra.\n- Imam poseban telefon za taj posao, to podrazumeva da sam uvek dostupan, da ta linija nije nikad zauzeta. Imam pasivno dežurstvo, meni se računa u radno vreme i kad sam na moru, jer radim i odatle, kad sam na Instagramu (održavanje profila kompanije), delegacije, protokol, sve mi je to posao i ne moram da budem u kancelariji - dodaje na kraju Predojević.\nKontrola letenja Srbije i Crne Goreotkazprva televizijasrdjan predojevicvoditelj jutarnjeg programa


Rusija preti Crnoj Gori, Makedoniji i Bugarskoj zbog Lavrova - Sloboda Online\nRusija preti Crnoj Gori, Makedoniji i Bugarskoj zbog Lavrova\nAutor: Urednik 6. Juna 2022.\nRusija bi mogla da opozove ambasadore Severne Makedonije, Crne Gore i Bugarske zbog situacije sa ruskim ministrom spoljnih poslova Sergejem Lavrovom, izjavio je ruski diplomata Sergej Ordžonikidze.\n“Mislim da bi reakcija trebalo da bude najoštrija, jer su sprečili visokog zvaničnika naše države da obavlja svoje diplomatsku dužnost. Ovo je politički korak antiruske orijentacije“, rekao je za RIA Novosti.\nDiplomata nije predvideo da li bi diplomatski odnosi između Ruske Federacije i tri zemlje mogli biti prekinuti, ali je, komentarišući mogućnost opoziva ambasadora, rekao: “To je prilično verovatno“.\nRanije je zamenik predsedavajućeg Saveta Federacije Konstantin Kosačov napisao na Telegramn kanalu da “trenutni demarš, naravno, nije o avionu”. On je, naveo je, usmeren protiv Rusije kao države i protiv Srbije kao države. Reakcija će, nadam se, biti zajednička i izuzetno oštra, u formatu ne samo diplomatskih protesta, nego i konkretnih, praktičnih odgovora“, napisao je Kosačov na svom Telegram kanalu.\nKako je napomenuo , trenutno kolektivno odbijanje Bugarske, Crne Gore i Severne Makedonije da propuste Lavrovov avionu Srbiju, „bez sumnje, nije odluka tri zemlje“.\n„Sve tri zemlje su, ulaskom u NATO, ozbiljno i dugo izgubile suverenitet, a Evropska unija za njih – i za članice i za diplomske studente – samo je paravan za ovu sramotnu okolnost. Govorimo o NATO demaršu, a bez Sjedinjenih Država to ne bi moglo biti moguće“, uveren je ruski senator.\nHRKALOVIĆKA DEMONSTRIRALA SILU: Haosom u sudu pobedila Vučića, SADA POSTAJE JOŠ MOĆNIJA\nRADNICI FIAT-A URADILI FENOMENALNU STVAR: Vlast je sada u ozbiljnoj panici, POGLEDAJTE NA ŠTA SU IH NATERALI\nSrpski domaćin: Narode, nećete imati brašna, ulja, šećera, ni meso ni mleko (VIDEO)